cyanic-selkie/wikianc huggingface dataset:
ઓર્લાન્ડો, ફ્લોરિડા
વસ્તી-વિષયક માહિતી
2000ની વસ્તી ગણતરી અનુસાર, 185,951 લોકો હતા (2008ના અંદાજ અનુસાર 230,514 લોકોની ગણતરી કરાઇ હતી), જેમાં 80,883 નિવાસીઓ, અને 42,382 પરિવારો શહેરમાં રહેતા હતા. વસ્તી પરિમાણ 767.9/km² (1,988.9/mi²) હતું. 188,486 નિવાસી એકમો હતા જેનું સરેરાશ પરિમાણ 365.4/km² (946.4/mi²)હતું. શહેરમાં જાતિની દ્રષ્ટિએ 61.10 ટકા ગોરા, 26.70 ટકા આફ્રિકન અમેરિકન, 1.43 ટકા એશિયન, 0.34 ટકા નેટિવ અમેરિકન, 0.08 ટકા પેસિફિક આયલેન્ડર, 5.41 ટકા અન્ય જાતિના અને 2.54 ટકા બે કે તેથી વધુ જાતિના લોકો હતા. વસ્તીના 17.79% ટકા લોકો કોઇ પણ જાતિના હિસ્પાનીક અથવા લેટિનો હતા.
શહેરમાં કુલ 80,883 નિવાસીઓ હતાં, જેમાં તેમની સાથે રહેતાં 18 વર્ષ કરતાં ઓછી ઉંમરના બાળકોનું પ્રમાણ 24.5 ટકા હતું જ્યારે 32.4 ટકા પરિણિત યુગલો, 15.4 ટકા પતિ વિનાની સ્ત્રી નિવાસીઓ હતી, તેમજ 47.6 ટકા લોકો પરિવાર વિનાના હતાં. 35.0 ટકા ઘરમાં રહેતા લોકો એકલા રહેતા હતાં અને 8.5 ટકા લોકો 65 વર્ષ કે તેનાથી વધુ ઉંમરના હતાં તેમજ એકલા રહેતા હતાં. સરેરાશ ઘરબારનું કદ 2.25 લોકોનું હતું અને સરેરાશ પારિવારિક કદ 2.97 હતું.
શહેરમાં દરેક ઘરના મોભીની સરેરાશ આવક $35,732 હતી અને પરિવારની સરેરાશ આવક $40,648 હતી. પુરૂષોની મધ્યમ આવક 30,866 ડોલર હતી, જેની સામે સ્ત્રીઓની મધ્યમ આવક 25,267 ડોલર હતી. શહેરની માથાદીઠ આવક 21,216 ડોલર હતી. આશરે 13.3 ટકા જેટલા પરિવારો અને વસ્તીના 15.9 ટકા ગરીબી રેખા હેઠળ જીવતા હતા, જેમાં 18 વર્ષથી નીચેના 27.0 ટકા અને 65 કે તેથી વયના 12.6 ટકા લોકોનો સમાવેશ થતો હતો.
ઓર્લાન્ડો એ એલજીબીટી લોકોની રાષ્ટ્રમાં સૌથી ઊંચી ટકાવારી ધરાવનારાઓમાંનું એક ઘર હતું. યુસીએલએ દ્વારા હાથ ધરાયેલા અભ્યાસ અનુસાર, ઓર્લાન્ડોની વસ્તીમાંથી 7.7% સમલિંગકામી, લેસ્બિયન અથવા દ્વીજાતિના છે; અને સમગ્ર મહાનગરીય વસ્તીના 5.7 ટકા સાથે તેનો ક્રમ રાષ્ટ્રમાં 9મો આવે છે.
ઓર્લાન્ડો ફ્લોરિડામાં પ્યુર્ટો રિકન્સની સૌથી વધુ વસ્તી ધરાવે છે અને મધ્ય ફ્લોરિડામાં તેમની સાંસ્કૃતિક અસર દક્ષિણ ફ્લોરિડામાં સ્થિત વિશાળ ક્યુબન વસ્તીની જેવી છે. ઓર્લાન્ડો એ દેશમાં ઝડપથી વિકસતી જતી પ્યુર્ટો રિકનનું ઘર છે. ઓર્લાન્ડો વિશાળ અને વિકસતી જતી પશ્ચિમ ભારતીય અને જમૈકન વસ્તી ધરાવે છે.
જુનાપાણી (તા. દાહોદ)
જુનાપાણી (તા. દાહોદ) ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા  દાહોદ જિલ્લામાં આવેલા કુલ ૮ (આઠ) તાલુકાઓ પૈકીના એક એવા  દાહોદ તાલુકામાં આવેલું એક  ગામ છે. જુનાપાણી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, ડાંગર, મગ, અડદ, ચણા, કપાસ, દિવેલી,  અન્ય કઠોળ તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
ઓર્લાન્ડો, ફ્લોરિડા
ગુનાખોરી
ગુન્હાખોરી પર સલામતી કેમેરાના ઇન્સ્ટોલેશન્સ સાથે ઓર્લાન્ડો ઓથોરિટી દ્વારા ધ્યાન રાખવામાં આવે છે. સામાન્ય સિવાયની પ્રવૃત્તિઓને શોધી કાઢવા માટેના સક્ષમ કેમેરાને ટ્રાફિક લાઇટ સાથે ભેળવી દેવામાં આવ્યા છે. એક વખત આ કેમેરા પ્રવૃત્તિ શોધી કાઢે તે પછી, તેને ઓળખી કાઢવાના પ્રયત્નરૂપે લોકો પર ચાંપતી નજર રાખવામાં આવે છે અને વાહનોની લાયસન્સ પ્લેટ પર નજીકથી દેખરેખ રાખી શકાય છે.
જુનાપાણી (તા. દાહોદ)
શ્રેણી:દાહોદ તાલુકો
ઓર્લાન્ડો, ફ્લોરિડા
ભાષાઓ
2000ના અનુસાર દરેક નિવાસીઓના 75.43 ટકા લોકો તેમની પ્રથમ ભાષા તરીકે, ઇંગ્લીશ બોલતા હતા, જ્યારે 16.60 ટકા લોકો સ્પેનિશ, 1.93 ટકા હેઇતીયન ક્રોલ, 1.33 ટકા ફ્રેંચ અને વસ્તીના 0.99 ટકા લોકો તેમની માતૃભાષા તરીકે પોર્ટુગીઝ બોલતા હતા.
મહાનગરીય આંકડાકીય વિસ્તાર (મેટ્રોપોલીટન સ્ટેટિસ્ટીકલ એરિયા)
ઓર્લાન્ડો ઓર્લાન્ડો-કિસીમી, ફ્લોરિડા, મહાનગરીય સ્ટેટિસ્ટીકલ એરિયાનું મુખ્ય શહેર છે, જે સ્વભાવિક રીતે જ 'મેટ્રો ઓર્લાન્ડો' તરીકે ઓળખાય છે. આ વિસ્તારમાં ચાર કાઉન્ટીઓ (ઓરેંજ, ઓસેઓલા, સેમિહોલ અને લેઇક)નો સમાવેશ થાય છે અને હાલમાં તે યુનાઇટેડ સ્ટેટ્સમાં 27માં સૌથી મોટા મહાનગરીય વિસ્તાર છે, જેમાં 2007ની વસ્તી ગણતરી અનુસાર 2,032,496ની વસ્તી હતી.
2000માં, ઓર્લાન્ડોના શહેરી વિસ્તાર વસ્તી 1,157,431,હતી, જે તેને ફ્લોરિડામાં ત્રીજું સૌથી મોટું અને યુનાઇટેડ સ્ટેટ્સમાં 35મુ સૌથી મોટું બનાવતું હતું. 2009ના અનુસાર, ઓર્લાન્ડોના શહેરી વિસ્તારની અંદાજિત વસ્તી 1,377,342 છે.
જ્યારે, સંયુક્ત આંકડાકીય વિસ્તારની 2000માં શરૂઆત કરવામાં આવી હતી, ત્યારે ઓર્લાન્ડો પ્રાથમિક રીતે ધી વિલેજીસ, ફ્લોરિડા, મહાનગરીય આંકડાકીય વિસ્તાર સાથે  ઓર્લાન્ડો- ધીવિલેજીસ, ફ્લોરિડા, સંયુક્ત આંકડાકીય વિસ્તારની રચના કરવા સાથે જોડાયેલું હતું. 2006માં, ડેલ્ટોના (વોલુશિયા કાઉન્ટી) અને પામ કોસ્ટ (ફ્લેગ્લર કાઉન્ટી)ના મહાનગરીયા વિસ્તારને ઓર્લાન્ડો-ડેલ્ટોના-ડેટોના બીચ ફ્લોરિડા, સંયુક્ત આંકડાકીય વિસ્તાર ની રચના કરવા માટે ઉમેરવામાં આવ્યા હતા. આ નવી વિશાળ સીએસએમાં કુલ (2007ના અનુસાર) વસ્તી 2,693,552, હતી અને તેમાં રાષ્ટ્ર ફ્લેગ્લરમાં સૌથી ઝડપથી વૃદ્ધિ પામતા 25 કાઉન્ટીમાં પ્રથમ ક્રમાંક; ઓસેલા, 17મો અને લેઇક, 23મા ક્રમાંકનો સમાવેશ થતો હતો.
ઉદ્યોગ
ઓર્લાન્ડો એ મુખ્ય ઔદ્યોગિક અને હાઇ-ટેક કેન્દ્ર છે. મહાનગર વિસ્તાર $13.4 અબજનું ટર્નઓવર ધરાવતો ઉદ્યોગ ધરાવે છે અને 53,000 લોકોનો રોજગારી પૂરી પાડે છે; અને રાષ્ટ્રીય ધોરણે તેને ડિજીટલ મિડીયા, કૃષિ ટેકનોલોજી, ઉડ્ડયન, એરોસ્પેસ અને સોફ્ટવેર ડિઝાઇનમાં શોધોના જૂથ તરીકે ઓળખવામાં આવે છે. 150થી વધુ આંતરરાષ્ટ્રીય કંપનીઓ કે જે આશરે 20 દેશોનું પ્રતિનિધિત્વ કરે છે તે મહાનગર ઓર્લાન્ડોમાં સવલતો ધરાવે છે.
ઓર્લાન્ડો દેશમાં 7મો સૌથી મોટો સંશોધન પાર્ક, સેન્ટ્રલ ફ્લોરિડા રિસર્ચ પાર્ક ધરાવે છે 1025 acre. તે 120થી વધુ કંપનીઓનું ઘર છે, 8,500 લોકોનો રોજગારી પૂરી પાડે છે અને તે રાષ્ટ્રના લશ્કરી નમૂના અને તાલીમ કાર્યક્રમોનું કેન્દ્ર છે. મહાનગર ઓર્લાન્ડો યુ.એસ. લશ્કર, નૌકાદળ, હવાઇ દળ, સમુદ્રી અને કોસ્ટ ગાર્ડ માટે નમૂનારૂપ પ્રાપ્તિ કમાન્ડનું ઘર છે.
લોકહીડ-માર્ટીન મિસાઇલ સિસ્ટમ્સ, એરોનોટિકલ ક્રાફ્ટ અને સંબંધિત હાઇ ટેક સંશોધન માટે વિશાળ ઉત્પાદન સવલત ધરાવે છે. અનય વિખ્યાત એન્જિનીયરીંગ કંપનીઓ તેમની ઓફિસો અથવા લેબ્સ મહાનગર ઓર્લાન્ડોમાં ધરાવે છે, તેમાં નીચેનાનો સમાવેશ થાય છે: કેડીએફ, જનરલ ડાયનેમિક્સ, હેરિસ, મિત્સુબિશી પાવર સિસ્ટમ્સ, સિમેન્સ, વેરિટાસ/સિગેટ, મલ્ટીપલ યુએસએએફ સવલતો, નેવલ એર વોરફેર સેન્ટર ટ્રેઇનીંગ સિસ્ટમ્સ ડિવીઝન (એનએડબ્લ્યુસીટીએસડી), ડેલ્ટા કનેક્શન એકેડમી, એમ્બ્રી-રિડલ એરોનોટિકલ યુનિવર્સિટી, જીઇ, એર ફોર્સ એજન્સી ફોર મોડેલીંગ એન્ડ સિમ્યુલેશન (એએફએએમએસ), યુ.એસ. આર્મી એક્ઝિક્યુટિવ ઓફિસ ફોર સિમ્યુલેશન, ટ્રેઇનીંગ એન્ડ ઇન્સ્ટ્રુમેન્ટેશન (પીઇઓ એસટીઆરઆઇ), યુનાઇટેડ સ્ટેટ્સ આર્મી રિસર્ચ, ડેવલપમેન્ટ એન્ડ એન્જિનીયરીંગ કમાન્ડ યુનાઇટેડ સ્ટેટ્સ આર્મી સિમ્યુલેશન એન્ડ ટ્રેઇનીંગ ટેકનોલોજી સેન્ટર (એસટીટીસી), એટીએન્ડટી, બોઇંગ, સીએઇ સિસ્ટમ્સ ફ્લાઇટ એન્ડ સિમ્યુલેશન ટ્રેઇનીંગ, હ્યુવલેટ-પેકાર્ડ, ઇન્સ્ટિટ્યુટ ફોર સિમ્યુલેશન એન્ડ ટ્રેઇનીંગ, નેશનલ સેન્ટર ફોર સિમ્યુલેશન, નોર્થ્રોપ ગ્રુમાન, અને  રેથિયોન સિસ્ટમ્સ. નેવલ ટ્રેઇનીંગ સેન્ટર હજુ થોડા વર્ષો પહેલા બેમાંનું એક સ્થળ હતું, જેમાં ન્યુક્લિયર એન્જિનીયર્સને યુએસ નેવી માટે તાલીમ આપવામાં આવતી હતી. હવે જમીનને બાલ્ડવીન પાર્ક વિકાસમાં રૂપાંતર કરવામાં આવી છે. ઓર્લાન્ડો પેટ્રીક એર ફોર્સ બેઝ, કેપ કેનાવેરલ એર ફોર્સ સ્ટેશન, અને કેનેડી સ્પેસ સેન્ટરની નજીક આવેલું છે, જેથી ત્યાંના નિવાસીઓ શહેરના પરાઓમંથી કામ માટે આવનજાવન કરી શકે છે. વધુમાં તે પોર્ટ કેનાવેરલ, દરિયાઇ જહાજ ટર્મીનલમાં સરળતાથી પ્રવેશ પૂરો પાડે છે.
ફિલ્મ, ટેલિવીઝન અને મનોરંજન
અન્ય અગત્યનું ક્ષેત્ર ફિલ્મ, ટેલિવીઝન અને ઇલેક્ટ્રોનીક ગેઇમીંગ ઉદ્યોગો છે, જેને યુનિવર્સલ સ્ટુડીયો, ડીઝનીના હોલિવુડ સ્ટુડીયો, ફુલ સેઇલ યુનિવર્સિટી, ફ્લોરિડા ઇન્ટરેક્ટીવ એન્ટરટેઇનમેન્ટ એકેડમી, અને અન્ય મનોરંજન પીરસતી કંપનીઓ અને શાળાઓનો ટેકો પ્રાપ્ત થાય છે. કોર્પોરેશનો માટે અસંખ્ય ઓફિસ સંકુલો ઓર્લાન્ડોની ઉત્તરે આવેલા ઇન્ટરસ્ટેટ 4 પર, ખાસ કરીને મેઇટલેન્ડ, લેઇક મેરી અને હીથ્રોમાં વિકસ્યા છે. યુ.એસ. મોડેલીંગ, સિમ્યુલેશન એ ટ્રેઇનીંગ (એમએસએન્ડટી) ઉદ્યોગ ઓર્લાન્ડોની આસપાસ કેન્દ્રિત થયેલો છે, જેમાં ખાસ કરીને સેન્ટ્રલ ફ્લોરિડા રિસર્ચ પાર્કમાં તેની હાજરી છે, અને તે યુનિવર્સિટી ઓફ સેન્ટ્રલ ફ્લોરિડા (યુસીએફ)ને અડીને આવેલો છે. નજીકની મેઇટલેન્ડ એ તિબુરોનનું ઘર છે, જે વિડીયો ગેઇમ કંપની ઇલેક્ટ્રોનીક આર્ટસનો એક વિભાગ છે. મૂળભીત રીતે, તિબુરોન એન્ટરટેઇનમેન્ટ, કે જેને 1998માં ખાસ કરીને મેડ્ડેન એનએફએલ સિરીઝ અને એનસીએએ ફૂટબોલ સિરીઝની વીડીયો રમતોમાં વર્ષોની ભાગીદારી બાદ ઇએ દ્વારા ખરીદવામાં આવી હતી.
આરોગ્યસંભાળ
ઓર્લાન્ડો બે બિન નફાકારક હોસ્પીટલ વ્યવસ્થાઓ ધરાવે છે: ઓર્લાન્ડો હેલ્થ અને ફ્લોરિડા હોસ્પીટલ. ઓર્લાન્ડો હેલ્થનું ઓર્લાન્ડો રિજીયોનલ મેડીકલ સેન્ટર એ લેવલ I ટ્રોમા સેન્ટર અને સ્ત્રીઓ અને બાળકોની વિનીની પામેર હોસ્પીટલ અને ફ્લોરિડા હોસ્પીટલ ઓર્લાન્ડોના સેન્ટ્રલ ફ્લોરિડાનું ઘર છે અને ફક્ત લેવલ IIIના નિયોનેટલ ઇન્ટેસિવ કેર યુનિટોનો વિસ્તાર ધરાવે છે. ફ્લોરિડા હોસ્પીટલનું મુખ્ય કેમ્પસનો ક્રમ રાષ્ટ્રમાં અનેક શ્રેષ્ઠ હોસ્પીટલોમાં આવે છે અને તે વિખ્યાત સ્ટ્રોક (મગજ પરનો હૂમલો) સવલત ધરાવે છે. યુનિવર્સિટી ઓફ સેન્ટ્રલ ફ્લોરિડાની કોલેજ ઓફ મેડિસીન અને નવી વીએ હોસ્પીટલની સ્પર્ધા સાથે ઓર્લાન્ડોની તબીબી આગેવાનીમાં વધારો થશે, ઉપરોક્ત બન્ને શહેરના લેઇક નોના વિસ્તારના નવા મેડીકલ ડિસ્ટ્રીક્ટમાં આકાર લેશે.
બેકારી
ઐતિહાસિક રીતે, ગ્રેટર ઓર્લાન્ડોમાં બેરોજગારીનો દર નીચો હતો, જે આસપાસના વિસ્તારોમાં શહેરી વધારાની વૃદ્ધિમાં પરિણમ્યો હતો અને 2007ની સબપ્રાઇમ મોર્ગજ નાણાંકીય કટોકટી થી લઇને ઘરોના વધતા જતા ભાવનું મિશ્રણ હતો. મહાનગર ઓર્લાન્ડોનો બેરોજગાર દર જૂન 2010માં 11.1 ટકા, એપ્રિલ 2010માં 11.4 ટકા અને 2009ના આશરે સમાન વર્ષમાં આશરે 10 ટકા હતો. ગ્રેટર ઓર્લાન્ડોમાં ઘરની કિંમતો એક વર્ષમાં 34 ટકા વધી હતી, જે અનુસાર ઓગસ્ટ 2004માં સરેરાશ 182,000 ડોલરની કિંમતથી લઇને ઓગસ્ટ 2005માં 245,000 ડોલરની થઇ હતી અને અંતે ફેબ્રુઆરી 2007માં 255,000 ડોલરના સ્તરે હોવાનું જણાયું હતું. તેમાં એપ્રિલ 2008માં ઘટીને 211,000 ડોલર થઇ હતી.
પ્રવાસન
ઓર્લાન્ડો વિસ્તારના અર્થતંત્રમાં મોટો ભાગ પ્રવાસન છે. ઓર્લાન્ડો વિસ્તાર વોલ્ટ ડીઝની વર્લ્ડ રિસોર્ટ, યુનિવર્સિલ ઓર્લાન્ડો રિસોર્ટ, અને સિ વર્લ્ડ ઓર્લાન્ડોનું ઘર છે. 48 મિલીયનથી વધુ મુલાકાતીઓ 2004માં ઓર્લાન્ડો પ્રદેશમાં આવ્યા હતા. પરંપરાગત ઉદ્યોગ પણ પ્રદેશના અર્થતંત્રમાં નિર્ણાયક ભાગ છે. ઓરેંજ કાઉન્ટી કન્વેન્શન સેન્ટર 2004માં વિસ્તરણ થઇને બે મિલીયન ચોરસ ફૂટ (200,000 m²)ના પ્રદર્શન જગ્યા સુધી વિસ્તર્યુ હતું, તે હવે યુનાઇટેડ સ્ટેટ્સમાં જગ્યાની દ્રષ્ટિએ બીજુ સૌથી મોટું કન્વેન્શન સંકુલ છે,જે શિકાગો સ્થિત મેકકોર્મિક પ્લેસની પાછળ છે. શહેર યુનાઇટેડ સ્ટેટ્સમાં વધુ સંમેલન હાજરી ધરાવવા માટે શિકાગો અને લાસ વેગાસ સાથે સ્પર્ધા કરે છે.
વોલ્ટ ડીઝની વર્લ્ડ રિસોર્ટ એ તે વિસ્તારનું સૌથી મોટું આકર્ષણ છે, જેમાં ઘણી વિશિષ્ટ બાબતોનો સમાવેશ થતો હતો જેમ કે મેજિક કિંગડમ, એપકોટ, ડીઝનીના હોલિવુડ સ્ટુડીયો, ડીઝનીના એનિમલ કિંગડમ, ટાયફૂન લાગૂન, બ્લીઝાર્ડ બીચ, અને ડાઉનટાઉન ડીઝનીનો સમાવેશ થાય છે. સિવર્લ્ડ ઓર્લાન્ડો સૌથી મોટો પાર્ક છે, જે અસંખ્ય પ્રાણીઓને લગતી મુખાકૃતિઓ અને સમુદ્રી પ્રાણીઓ ઉપરાંત રોલર કોસ્ટર અને વોટર પાર્ક સાથેના એમ્યુઝમેન્ટ પાર્ક ધરાવે છે. યુનિવર્સલ ઓર્લાન્ડો, જેમ કે વોલ્ટ ડીઝની વર્લ્ડ એ અનેક વિશિષ્ટતાઓ ધરાવતો રિસોર્ટ છે જેમાં યુનિવર્સલ સ્ટુડીયો ફ્લોરિડા, સિટીવોક, અને આઇલેન્ડઝ ઓફ એડવેન્ચરનો સમાવેશ થાય છે. વેટ એન વાઇલ્ડ વોટર પાર્ક અન્ય પ્રચલીત આકર્ષણ છે. સિવર્લ્ડ ઓર્લાન્ડોમાં એક્વાટીકા અને ડીસકવરી કોવની સાથે ફક્ત એક પાર્ક કરતા વધુનો સમાવેશ થાય છે. ઓર્લાન્ડોના આકર્ષણો પોતાના ઘરની નજીક પોતાની જાતે આનંદ મેળવવા માગતા સ્થાનિક લોકોની પણ ગરજ પૂરી પાડે છે.
હોટલ)
ઓર્લાન્ડો ઘણી હોટેલો ધરાવે છે અને સૌથી વધુ હોટેલ રુમની દ્રષ્ટિએ દેશમાં ( લાસ વેગાસ, નેવાડા) બાદ બીજો ક્રમ ધરાવે છે અને પરિસંવાદો અને સંમેલનો માટે સૌથી વ્યસ્ત અનેક અમેરિકન શહેરોમાંનું એક છે. અગાઉથી જ અંદાજ પ્રત્યે સભાન એવા પરિવારો માટે ઓર્લાન્ડોમાં સવલતો પૂરી પાડવામાં આવે છે અને વોલ્ટ ડીઝની વર્લ્ડ મિલકતની બહાર થોડા વૈભવી હોટેલના વિકલ્પો ઉપલબ્ધ છે. 2004માં ઓરેંજ કાઉન્ટી કન્વેન્શન સેન્ટરના વિસ્તરણ સાથે શહેરમાં વૈભવી હોટેલો ખુલવાનો પ્રારંભ થઇ ગયો હતો. તેનો પ્રારંભ ગ્રાન્ડ લેઇક ખાતે જેડબ્લ્યુ મેરિયોટ્ટ ઓર્લાન્ડો અને રિત્ઝ-કાર્લ્ટોન ઓર્લાન્ડોના ખુલવા સાથે થયો હતો. 2010ના અનુસાર, ઓર્લાન્ડો આખા બજારમાં વિવિધ 4 સ્ટાર હોટેલો ઉપરાંત ઓફર કરે છે. ઓર્લાન્ડોમાં ખુલનાર નવી જ વૈભવી હોટેલ વાલ્ડ્રોફ એસ્ટોરિયા-ઓર્લાન્ડો છે, જે 2010માં પૂર્ણ થઇ હતી. ન્યુ યોર્ક સિટીમાં 1931માં ખોલવામાં આવેલી પ્રથમ હોટેલ પછી ગ્રાઉન્ડથી બાંધવામાં આવેલી તે પ્રથમ વાલ્ડ્રોફ એસ્ટોરિકા છે.
ગોલ્ફ
શહેરમાં અસંખ્ય ગોલ્ફ કોર્સીસ મળી આવે છે, તેમાં સૌથી વિખ્યાત બે હીલ ક્લબ એન્ડ લોજ હોવાની સાથે આર્નોલ્ડ પામર ઇન્વીટેશનલનું ઘર છે. 2009 પ્યુ રિસર્ચ સેન્ટર અભ્યાસના અનુસાર જેમાં લોકોને રહેવં ગમે છે તેમાં ઓર્લાન્ડો સૌથી વધુ જાણીતા શહેરમાં ચતુર્થ ક્રમાંક ધરાવે છે.
મનોરંજન અને લલિતકળાઓ
હીપ હોપ સંગીત, મેટલ, રોક સંગીત, રેગ્ગાટોન અને લેટિનો સંગીત દ્રશ્યો શહેરમાં સક્રિય છે; જે ફ્લોરિડા બ્રેકબીટ ચળળનું ઘર છે. ઓર્લાન્ડો પોતાના વિસ્તારમાં અસંખ્ય મુવી સ્ટોડીયો હોવાને કારણે "હોલિવુડ ઇસ્ટ" તરીકે ઓળખાય છે. 1990ના મધ્યથી અંત સુધીમાં શહેરમાં મોટું મોશન પિક્ચર પ્રોડક્શન સક્રિય હતું, પરંતુ તેના પછીના દાયકામાં તેની ગતિ ધીમી પડી ગઇ હતી. શહેરના ઇતિહાસમાં શક્યતઃ અત્યંત વિખ્યાત ફિલ્મ બનાવવાની પ્રવૃત્તિ મુવી લેથલ વેપન 3 માટે ઓર્લાન્ડોના અગાઉના હોલમાં અંદરની બાજુ સ્ફોટ થવાની સાથે થઇ હતી. હવે ઓર્લાન્ડો હાલમાં ટેલિવીઝન શો, ડાયરેક્ટ ટુ વીડીયો પ્રોડક્શન્સ અને કોમર્શિયલ પ્રોડક્શન માટે મોટું પ્રોડક્શન કેન્દ્ર ધરાવે છે.
તાજેતર સુધી, વોલ્ટ ડીઝની ફીચર એનિમેશને વોલ્ટ ડીઝની વર્લ્ડ રિસોર્ટ ખાતેના ડીઝનીના હોલિવુડ સ્ટુડીયોમાં સ્ટુડીઓનું સંચાલન કર્યું હતું. ફીચર એનિમેશન-ફ્લોરિડા મુખ્યત્વે મુલાન, લિલો એન્ડ સ્ટીચ , અને પ્રારંભિક તબક્કાના બ્રોધર બિયર  જેવી ફિલ્મો માટે જવાબદાર હતી અને અન્ય વિવિધ પ્રોજેક્ટોમાં ફાળો આપ્યો હતો. યુનિવર્સલ સ્ટુડીયો ફ્લોરિડાનું સાઉન્ડસ્ટેજ 21 ટીએનએ રેશલીંગના પ્રથમ શો ટીએનએ ઇમ્પેક્ટ!નું ઘર છે. નિકલડિયોન સ્ટુડીઓ, જેણે 1990 દરમિયાનમાં બાળકોને લક્ષ્યમાં રાખીને અસંખ્ય કલાકોના જીએકે વાળી રમત શોનું ઉત્પાદન કર્યું હતું, જો કે યુનિવર્સલ સ્ટુડીયોઝ ફ્લોરિડા બહાર તેણે કામગીરી કરી ન હતી. આખા વિસ્તારમાં ઉજવવામાં આવતો ફ્લોરિડા ફિલ્મ ફેસ્ટીવલ દેશમાં અનેક પ્રતિષ્ઠિત પ્રાદેશિક ફિલ્મ તહેવારોમાંનો એક છે અને વિશ્વભરમાંથી ઊભરતા ફિલ્મનિર્માતાઓને આકર્ષે છે. ઓર્લાન્ડો સ્વતંત્ર ફિલ્મનિર્માતાઓમાં અત્યંત લોકપ્રિય છે. ઓર્લાન્ડોનું ઇન્ડિ ફિલ્મ દ્રશ્ય હેક્સનની ફિલ્મના ધી બ્લેઇર વિચ પ્રોજેક્ટ (1999) થી સક્રિય છે અને તેના થોડા વર્ષો બાદ ચાર્લીઝ થેરોન સાથે મોન્સ્ટર  (2003) માટે તેણીનો એકેડમી એવોર્ડ જીત્યો હતો. ફ્લોરિડા રાજ્ય ફિલ્મ વળતરે ઓર્લાન્ડો અને રાજ્યના બાકીના ભાગમાં બનતી અસંખ્ય ફિલ્મો વધારવામાં સહાય કરી હતી.
ઓર્લાન્ડો મેટ્રોપોલીટન એરિયા થિયેટરોની નોંધપાત્ર વસ્તીનું ઘર છે. વિવિધ વ્યાવસાયિક અને અર્ધ વ્યાવસાયિક ઘરો અને અસંખ્ય કોમ્યુનિટી થેયિટરો આ વિસ્તારમાં મળી આવે છે જેમાં સેન્ટ્રલ ફ્લોરિડા બેલેટ, ઓર્લાન્ડો શેક્સપિયર થિયેટર, ઓર્લાન્ડો રેપોરેટરી થિયેટર, ઓર્લાન્ડો થિયેટર પ્રોજેક્ટ, મેડ કાવ થિયેટર, થિયેટર ડાઉનટાઉન, વિન્ટર પાર્ક પ્લેહાઉસ, થિયેટર વિન્ટર હેવન અને માઉન્ટ ડોરામાં આવેલા આઇસહાઉસ થિયેટરનો સમાવેશ થાય છે. વોલ્ટ ડીઝની વર્લ્ડ સ્વૈચ્છિક કર્મચારી ધરાવતી થિયેટર કંપની છે જે એસ.ટી.જી.ઇ. ( S.T.A.G.E.) તેમજ એનકોર તરીકે ઓળખાય છે, જેમાં સ્વૈચ્છિક કર્મચારી કોઇર અને ઓરકેસ્ટ્રાએ દાન માટે નાણાં ઊભા કર્યા હતા. વધારામાં, યુનિવર્સિટી ઓફ સેન્ટ્રલ ફ્લોરિડા અને રોલીન્સ કોલેજ (વિન્ટર પાર્ક) બન્ને થિયેટર વિભાગોનું ઘર છે, જે આ વિસ્તરમાં યુવાન કલાકારોના ઉભરાને આકર્ષે છે.
બોબ કાર પરફોર્મીંગ આર્ટસ સેન્ટર નિયમિતપણે રાષ્ટ્રીય બ્રોડવે પ્રવાસોનું આયોજન કરે છે. આ સ્થળ 1926માં બંધાયું હતું, અને તેનુ સ્થાન 2012માં ડો. ફિલીપ્સ સેન્ટર ફોર પરફોર્મીંગ આર્ટસ લેશે.
2007માં, ઓર્લાન્ડો વર્લ્ડ બેલેટ કોમ્પીટીશન માટે યજમાન બન્યું હતું, જે વાર્ષિક ધોરણે યોજાતી વિશ્વમાં જાણીતી ઘટના છે અને વિશ્વભરના નૃત્યકારોને સ્પર્ધા માટે એકત્ર કરે છે. આ સ્પર્ધા વૈશ્વિક મનોરંજન ઉદ્યોગમાંથી અગ્રણી પ્રતિષ્ઠિત વ્યક્તિઓને આકર્ષે છે, તેમજ વિશ્વભરની કલા ધરાવતી ભવિષ્યની પ્રતિભાઓને સમર્થન અને બદલો આપે છે. આ વાર્ષિક ઘટનામાં મોટા આંતરરાષ્ટ્રીય નૃત્યકારો દ્વારા હાજરી આપવામાં આવે છે અને સંયુક્ત વૈશ્વિક ઇન્ટરનેટ અને ટેલિવીઝનના હજ્જારો પ્રેક્ષકો સાથે ભાગ લેતા દેશોનું પ્રસારણ કરે છે.
ઓર્લાન્ડો ઇન્ટરનેશનલ ફ્રિંજ થિયેટર ફેસ્ટીવલ, જે વિશ્વમાં પ્રવાસ કરતી કંપનીઓને ખેંચે છે અને દરેક વસંતમા ડાઉનટાઉન ઓર્લાન્ડોમાં વિવિધ સ્થળોએ યોજાય છે. વસંતમાં પણ, ધી હેરિયેટ લેઇક ફેસ્ટીવલ ઓફ ન્યુ પ્લેઝનું ઓર્લાન્ડો શેક્સપિયર થિયેટર દ્વારા આયોજન કરવામાં આવતું હતું. વસંતમાં પણ, નવા નાટકોના હેરિયેટ્ટ લેઇક ફેસ્ટીવલનું આયોજન ઓર્લાન્ડો શેક્સપિયર થિયેટર દ્વારા કરવામાં આવ્યું હતું.
શોપીંગ મોલ્સ
ઓર્લાન્ડો ઓછામાં ઓછા પાંચ મોટા અપસ્કેલ ડિપાર્ટમેન્ટ સ્ટોર્સ સાથે લોભામણું છુટક બજાર છે અને 50000000 sqft સેન્ટ્રલ ફ્લોરિડામાં જેટલી શોપીંગ સ્પેસ કરતા વધુ જગ્યા છે.
રમતગમત
વધુમાં વિવિધ સફળ નાની લીગ રમત ટીમ કે જેણે બે એરેના બાઉલ, આઇસ હોકીમાં બે ટાઇટલો, માઇનોર લીગ બેઝબોલમાં ત્રણ ટાઇટલો, સોસરમાં એક ટાઇટલ, એરેના ફૂટબોલમાં એક ટાઇટલ, અને રોલર હોકીમાં એક ટાઇટલ જીત્યું છે તેનું પણ ઘર છે.
અસંખ્ય મોટા રમતવીરો ઓર્લાન્ડોના છે, જેમ કે બેઝબોલ ખેલાડીઓ એ.જે. પિયર્ઝન્સ્કી અને જોહ્ની ડેમોન, ફૂટબોલ ખેલાડીઓ વોરેન સેપ્પ, ડોમિનીક રોજર્સ ક્રોમાર્ટી, ડાઉન્ટે કૂલપેપર, ક્રિસ જોહ્નસન, બ્રેન્ડોન મેરીવેધર, ડેકોન જોન્સ, બ્રેડોન સિલર, માઇક સિમ્સ-વોકર, બ્રેન્ડોન માર્શલ, અને કેવિન સ્મિથ, બાસ્કેટબોલ ખેલાડીઓ ડ્વાઇટ હોવર્ડ, અમારે સ્ટૌડેમાયર અને ડેરિયસ વોશિગ્ટોન, અને સોસર ખેલાડી મિશેલ એકર્સ. ઓર્લાન્ડો વિવિધ ભૂતપૂર્વ રમતવીરોનું ઘર છે, જેમાં નીચેનાનો સમાવેશ થાય છે, બેઝબોલ ખેલાડીઓ કાર્લોસ પેના, ફ્રેંક વિઓલા, કેન ગ્રિફે, જુનિયર, શકિલે ઓનીલ અને જોનાથન અલ્ડ્રીજ, અને અસંખ્ય ગોલ્ફર્સ જેમ કે ટાઇગર વુડ્ઝ, માર્ક મિયરા અને આર્નોલ્ડ પામેર.
સરકાર
ઓર્લાન્ડોની સંભાળ મેયર-કાઉન્સીલ વ્યવસ્થા દ્વારા રાખવામાં આવે છે. મેયરની વરણી શહેરભરના મતોથી થાય છે. સિટી કાઉન્સીલના છ સભ્યો પ્રત્યેક જિલ્લાઓમાંથી ચુંટાયેલા હોય છે.
રાજ્ય અને સમવાય રજૂઆત
યુનાઇટેડ સ્ટેટ્સ પોસ્ટલ સર્વિસ દ્વારા ઓર્નાલ્ડોમાં પોસ્ટ ઓફિસ ચલાવવામાં આવે છે. ઓર્નાલ્ડોની મુખ્ય પોસ્ટ ઓફિસ 10401 પોસ્ટ ઓફિસ બૌલેવાર્ડ ખાતે આવેલી છે, જે ઓર્લાન્ડો ઇન્ટરનેશનલ એરપોર્ટની નજીકમાં આવેલું છે.
વ્યસ્ત કલાકો અને ટ્રાફિક
ઓર્લાન્ડો અન્ય શહેરોની જેમ દરરોજ ગીચતા અને ટ્રાફિક જામ અનુભવે છે; ખાસ કરીને જ્યારે સેમિહોલ કાઉન્ટી દક્ષિણમાં ઉત્તરીય પરામાંથી ડાઉનટાઉનમાં અને ઓરેંજ કાઉન્ટીના પૂર્વીય પરાઓમાંથી ડાઉનટાઉનમાં લોકો જાય ત્યારે આ પરિસ્થિતિ સર્જાય છે. દક્ષિણ ડાઉનટાઉનના પ્રવાસન જિલ્લામાં પણ ભારે ટ્રાફિક એ સામાન્ય બાબત છે. વ્યસ્ત કલાકો (સૌથી વધુ ટ્રાફિક હોય ત્યારના કલાકો) સામાન્ય રીતે સવારે (સવારે 7 વાગ્યા પછી) અને બપોરે (4 વાગ્યા પછી) હોય છે. 5-1-1 ડાયલીંગ (વિનામૂલ્યેની સ્વયંસંચાલિત ટ્રાફિક સલાહ વ્યવસ્થા કે જે ફ્લોરિડા ડિપાર્ટમેન્ટ ઓફ ટ્રાન્સપોર્ટેશન દ્વારા 511 ડાયલીંગ દ્વારા ઉપલબ્ધ) સહિતની વિવિધ ટ્રાફિક સલાહકારી સ્ત્રોતો આવનજાવન કરનારાઓ માટે ઉપલબ્ધ છે, આ ઉપરાંત ફ્લોરિડા 511 વેબ સાઇટ, મોટા રેડીયો સ્ટેશનો પર ટ્રાફિકના અહેવાલો સાંભળવા અને મોટા ધોરીમાર્ગો અને માર્ગો પર ઇલેક્ટ્રોનીક સલાહકારી ડિસ્પ્લેનું વાંચન(જેને ડાયનેમિક મેસેજ સાઇન્સ પણ કહેવાય છે, માહિતી ઇડીઓટી દ્વારા પણ પૂરી પાડવામાં આવે છે) પણ ઉપલબ્ધ છે.
ઓર્લાન્ડો રિજિયોનલ ટ્રાફિક મેનજમેન્ટ સેન્ટર (અથવા ઓર્લાન્ડો આરટીએમસી ફોર શોર્ટ) આ પ્રદેશમાં ટ્રાફિક કામગીરી માટે મધ્ય કેન્દ્ર છે. તે ઇન્ટરસ્ટેટ 4, ઇન્ટરસ્ટેટ 95, ઓઓસીઇએ ટોલ રોડ્ઝ, અને ડીઓટીના ડિસ્ટ્રીક્ટ 5 પર અન્ય મોટી સપાટ શેરીઓ પર ટ્રાફિકની સ્થિતિ પર દેખરેખ રાખે છે અને ડાયનેમિક મેસેજ સાઇન્સ અને ફ્લોરિડા 5-1-1 વ્યવસ્થા મારફતે મોટરચાલકોને માહિતી આપે છે.
ઇન્ટરસ્ટેટ 4 પર વિનામૂલ્યે માર્ગ પર સહાય પણ એલવાયએનએક્સ (LYNX) દ્વારા પૂરી પાડવામાં આવે છે, જેને I-4 રોડ રેંજર્સ કહેવાય છે. આ રોડ રેન્જરો સપ્તાહ દરમિયાનમાં મુશ્કેલીમાં સપડાયેલા માટરચાલકો કે જેઓને ટાયર બદલવાની, વાહન ખેંચવાની અથવા ગેસની જરૂરિયાત હોય તેમને મદદ કરે છે. રોડ રેન્જર્સ વાહનોની અથડામણ થાય ત્યારે ધોરીમાર્ગ અને ટ્રાફિક ડાયવર્ઝન પર કાટમાળને દૂર કરવામાં પણ સહાય કરે છે. આ ટ્રકોને લાલ અને સફેદ કલર સ્કીમ અને તેમના ઇડીઓટી સીલ દ્વારા ઝડપથી ઓળખી શકાય છે. તાજેતરમાં, સ્ટેટ ફાર્મ ઇન્સ્યોરન્સ કંપનીએ આ કાર્યક્રમને ભંડોળ પૂરું પાડવાની અને સ્પોન્સરશીપની જવાબદારી માથે લીધે છે. દરેક ટ્રકને છાપરા પર સંદેશાઓ આપતી મોટી લાઇટોથી સજ્જ કરાઇ હોય છે, સામાન્ય રીતે તે એરો અથવા અરજન્ટ મેસેજ (કટોકટી સંદેશો) દર્શાવે છે. ટોલ માર્ગો સમાન પ્રકારના સેવા આપે છે, જેને ઓઓસીઇએ મારફતે પૂરી પડાય છે, અને તેને ટોલ ભાડાઓ દ્વારાં ભંડોળ પ્રાપ્ત થાય છે.
ફ્લોરિડાના ટર્નપાઇક એન્ટરપ્રાઇસ તેની પોતાનો અલગ રોડ રેન્જર કાર્યક્રમ ચલાવે છે. આઇ-4 અથવા ઓઓસીઇએ ટોલ રોડ નેટવર્કના રોડ રેન્જર્સ સ્ટેટ રોડ 91, કે ફ્લોરિડાના ટર્નપાઇક તરીકે પણ ઓળખાય છે તેની પર મોટરચાલકોને પ્રતિભાવ આપશે નહી.
રેલ
ઓર્લાન્ડો વિસ્તારમાંથી પસાર થતા રેલમાર્ગ જેમ કે સીએસએક્સ ટ્રાન્સપોર્ટેશનની એ લાઇન (અગાઉ એટલાન્ટિક કોસ્ટ લાઇન રેલરોડની મુખ્ય લાઇન) અને કેટલીક રેલ શાખાઓ દ્વારા સેવા અપાય છે, જેનું મોટે ભાગે ફ્લોરિડા સેન્ટ્રલ રેલરોડ દ્વાકા સંચાલન કરવામાં આવે છે. એમટ્રેક પેસેન્જર સેવા સીએસએક્સ એ લાઇન પર ચાલે છે. આ રેલમાર્ગોનો નકશો પણ જુઓ.
એમટ્રેક ઇન્ટરસિટી પેસેન્જર રેલ સેવાનું સંચાલન ડાઉનટાઉનની દક્ષિણે આવેલા ઓર્લાન્ડો એમટ્રેક સ્ટેશનથી કરવામાં આવે છે. મિશન રિવાઇવલ સ્ટાઇલ સ્ટેશન 1927થી સતત વપરાશમાં છે, જે એટલાન્ટિક કોસ્ટ લાઇન, અને ત્યાર બાદ સિબોર્ડ કોસ્ટ લાઇન રેલરોડ (એવી નિશાની કે જે દર્શાવે છે કે તે હજુ પણ સ્ટેશનના મુખ્ય પ્રવેશદ્વાર પર દર્શાવવામાં આવી રહી છે) માટે પ્રથમ હતી. એમટ્રેકની સિલ્વર મિટીઓર અને સિલ્વર સ્ટાર  સેવા ઓર્લાન્ડો ચારગણી દરરોજ આપે છે, જેમ કે બે વખત ઉત્તરમાં ન્યુ યોર્ક સિટી સુધીના બિંદુઓ અને મિયામી સુધી દક્ષિણે આવેલા બિંદુઓ સુધી આપે છે. ઓર્લાન્ડો એમટ્રેક થ્રુવે મોટરકોચ બસ સર્વિસ માટેના ટ્રાન્સપ કેન્દ્ર તરીકે પણ સેવા બજાવે છે. ઓર્લાન્ડો સ્ટેશન રાજ્યમાં સૌથી વધુ એમટ્રેક રાઇડરશીપ ધરાવે છે, જેમાં સાનફોર્ડ નજીક આવેલા ઓટો ટ્રેઇન ડિપો તેમાં અપવાદ છે.
ઐતિહાસિક રીતે, ઓર્લાન્ડોના અન્ય મોટા રેલમાર્ગ સ્ટેશનોમાં નીચેનાનો સમાવેશ થાય છે:
કોમ્યુટર રેલ (આવજા માટે વપરાતી રેલ)
સીએસએક્સ એ લાઇન ટ્રેક્સ ડિલેન્ડ અને પોઇનશિયાના વચ્ચે કે જે ડાઉનટાઉન વિસ્તાર અને આસપાસના શહેરી પડોશીસ્થળોની વચ્ચેથી પસાર થાય છે તેવી સ્થાનિક કોમ્યુટર રેલ સનરેલની સ્થાપના માટે 2005માં સમવાય અને રાજ્ય ભંડોળની મંજૂરી આપવામાં આવી હતી. આ સેવાને કારણે આઇ-4 માર્ગ પર ખાસ કરીને ડાઉનટાઉન ઓર્લાન્ડો અને સેમિનોલ અને વોલુશિયા કાઉન્ટીસની સ્થિત પર સમુદાયો માટે ટ્રાફિક ગીચતમાં નોંધપાત્ર ઘટાડો કરશે તેવું મનાતું હતું. સમવાય અને રાજ્ય ભંડોળે અંદાજિત 400 મિલીયન ડોલરના ટ્રેક સુધારણા અને તે માર્ગ પર સ્ટેશનોના બાંધકામ ખર્ચના આશરે 80 ટકા જેટલા ભંડોળને આવરી લીધું હશે. સમાવેશ કરાયેલી કાઉન્ટીઓએ 2007માં સ્થાનિક મેળ ખાતા ભડોળને મજૂરી આપી હતી અને તે લાઇન 2011માં કાર્યરત થવાની સંભાવના સેવાતી હતી. જોકે, આ પ્રોજેક્ટને 2008માં ફ્લોરિડા સ્ટેટ સેનેટ દ્વારા આખરે રદ કરવામાં આવ્યો હતો અને ફરીથી 2009માં એક સુધારો કરાયા બાદ આ વ્યવસ્થા માટે 200 મિલીયન ડોલરની વીમા પોલિસીને મંજૂરી આપી હતી. આ વ્યવસ્થાને રદ કરી દેવાશે તેવી ચિંતામાં વધારો થઇ રહ્યો હોવા છતાંયે નિશ્ચિત સમયમર્યાદામાં વીમા કરારનો સમાવેશ કરાયો છે, જેમાં સીએસએક્સે નવી આશાવ જન્માવી હતી કે સનરેલ અંતે પૂર્ણ થશે જ. ડિસેમ્ખાબર 2009માં સ સત્રમાં ફ્લોરિડા ધારાસભાએ ફ્લોરિડા માટે કોમ્યુટર રેલને મંજૂરી આપી હતી, જેના લીધે પણ હાઇ સ્પીડ રેલ સમવાય ભંડોળમાં સહાય મળી હતી.
ઓર્લાન્ડો વિસ્તાર માટે નાની હળવી રેલ સ્થાપિત કરવાના પ્રયત્નો પણ એક સમયે વિચારવામાં આવ્યા હતા, પરંતુ તેનો પણ ભારે વિરોધ થયો હતો.
હાઇ સ્પીડ રેલ
26 જાન્યુઆરી 2010ના રોજ, પ્રમુખ ઓબામા દ્વારા એવી જાહેરાત કરાઇ હતી કે ફ્લોરિડા, ઓર્લાન્ડોને તેના મધ્ય કેન્દ્ર રાખવાની સાથે રાજ્યભરમાં હાઇ સ્પીડ રેલ વ્યવસ્થાના બાંધકામ માટે 1.25 અબજ ડોલર જેટલી રકમ પ્રાપ્ત કરશે. પ્રથમ તબક્કામાં ઓર્લાન્ડો અને તામ્પા, ફ્લોરિડાને જોડાશે અને તે 2014માં પૂર્ણ થવાની આશા સેવાય છે. બીજા તબક્કામાં ઓર્લાન્ડો અને મિયામીને જોડવામાં આવશે.
રાષ્ટ્રીય
ગ્રેહૌન્ડ લાઇન્સ ઓર્લાન્ડોથી આખા દેશમાં અસંખ્ય સ્થળોએ આંતરિક શહેર બસ સેવા આપે છે. ઓર્લાન્ડો ગ્રેહૌન્ડ સ્ટશન ડાઉનટાઉન ઓર્લાન્ડોની પશ્ચિમે આવેલું છે.
ભગિની શહેરો
ઓર્લાન્ડો નવા આંતરરાષ્ટ્રીય ભગિની શહેરો ધરાવે છે, આંતરરાષ્ટ્રીય બાબતોના સિટી ઓફ ઓર્લાન્ડો ઓફિસ દ્વારા નીચે પ્રમાણે યાદી તૈયાર કરાઇ છે.
લોકપ્રિય સંસ્કૃતિમાં
પેટ ફ્રેંકની 1959ની નવલકથા આલાસ, બેબીલોન ના ભાગોએ મેકકોય એર ફોર્સ બેઝ (હવે ઓર્લાન્ડો ઇન્ટરનેશનલ એરપોર્ટ) સહિત ઓર્લાન્ડોમાં સ્થાન લીધુ હતું. ઓર્લાન્ડોએ બાદમાં એક ડાઉનટાઉનમાં અને બીજો એર બેઝ ખાતે બે પરમાણુ બોમ્બ વિસ્ફોટનો નાશ કર્યો હોવાનો ઉલ્લેખ છે, આ શ્રેણીમાં મુખ્ય શહેર ફોર્ટ રિપોઝ નજીકના માઉન્ટ ડોરા પર આધારિત હતું.
ઓછા ખર્ચ વાળી ફિલ્મો અર્નેસ્ટ સેવ્સ ક્રિસ્ટમસ, Larry the Cable Guy: Health Inspector , અને નેવર બેક ડાઉને સ્થાન લીધુ હતું અને તેનું સંપૂર્ણ ફિલ્માંકન ઓર્લાન્ડોમાં કરવામાં આવ્યું હતું. અન્ય મોટી મોશન પિક્ચરો કે જેનું ફિલ્માંકન ઓર્લાન્ડોમાં કરવામાં આવ્યું હતું તેમાં પેસેન્જર 57, ''ડી.એ.આર.વાય. (---D.A.R.Y.L)  જોવ્સ 3, માય ગર્લ , પેરેન્ટહૂડ , પ્રોબ્લેમ ચાઇલ્ડ 2 , લેથલ વેપન 3 , ડેડ પ્રેસડન્ટસ , ધી વોટરબોય , ઓલિવ જ્યુસ , અને મોન્સ્ટર'' નો સમાવેશ થાય છે.
આ ઉપરાંત આગામી ટ્રાન્સફોર્મર્સ 3 સિક્વલનું ઓક્ટોબર 2010ના પ્રારંભમાં ઓર્લાન્ડો ઇન્ટરનેશનલ એરપોર્ટ ખાતે કેટલાક દ્રશ્યોનું ફિલ્માંકન કરવામાં આવ્યું હતું. ટેલીવીઝન શ્રેણી કોચ માં બહારના શોટ્સ માટે ઓર્લાન્ડોના ફ્લોરિડા સાઇટ્રસ બાઉલ સ્ટેડીયમનો ઉપયોગ કરાયો હતો. અંતિમ બે સીઝનો (1995–1997) દરમિયાનમાં શોમાં સાઇટ્રસ બાઉલ કાલ્પનિક ઓર્લાન્ડો બ્રેકર્સ ફ્રેંચાઇઝનું નિવાસ સ્ટેડીયમ હતું.
ઓર્લાન્ડો અસંખ્ય રેકોર્ડીંગ સ્ટુડીઓ અને નિર્માતાઓનું ઘર છે અને પરિણામ સ્વરૂપે તેણે 1990ના મધ્યના બોય બેન્ડ ક્રેઝમાં ભારે યોગદાન આપ્યું હતું. જૂથો ધી બેકસ્ટ્રીટ બોયઝ, એનસિંક, અને ઓ-ટાઉન એ દરેરે રાષ્ટ્રીય સફળતા પ્રાપ્ત કર્યા પહેલા ઓર્લાન્ડોમાં પ્રારંભ કર્યો હતો. વૈકલ્પિક જૂથો મેચબોક્સ ટ્વેન્ટી અને સેવન મેરી થ્રી ઓર્લાન્ડોના છે, જેમ ક્રિશ્ચિયન હિપ-હોપ એક્ટ ગ્રુપ 1 ક્રૂ હતું. શહેર ફ્લોરિડા બ્રેકબીટનું ઘર છે, જેમાં આગળપડતા ડીજેઓ જેમ કે ડીજે આઇસી અને ડીજે બેબી એની ઓર્લાન્ડોથી આવતા હતા. હજુ પણ ઓર્લાન્ડોની ક્લબમાં રજૂઆત કરે છે. ઓર્લાન્ડો આગવું મેટલ દ્રશ્ય ધરાવે છે, જેમાં ડેથ (મેટલ બેન્ડ) વિસ્તરતા જાય છે. રોષે ભરાયેલા અમેરિકનો દ્વારાના ગીતો "ઓર્લાન્ડો"માં કિલોવોત્થઅવર્સ દ્વારા, "વેલકમ ટુ ઓર્લાન્ડો", અને સ્મિલેઝ એન્ડ સાઉથસ્ટાર દ્વારા "ઓર્લાન્ડો"નો સમાવેશ થાય છે અને તેઓ આ શહેરના છે. ઓર્લાન્ડોનો ઉલ્લેખ વાયક્લેફ જિનના લુડાક્રીસ દ્વારાના "થુગ એન્જલ્સ" અને "પરફેક્ટ જેન્ટલમેન", "એરિયા કોડ્ઝ", અને ટીરિયલના "આઇ એમ નોટ લોક્ડ ડાઉન" નો સમાવેશ થાય છે, "હૂટ! ધેર ઇટ ઇઝ!" 95 સાઉથ દ્વારા, અને ડીજે મેજિક માઇકના અસંખ્ય ગીતો.શેવરોલેટ ઓર્લાન્ડોનું નામ શહેરના નામની પાછળ પડ્યું છે.
ઓળખ
2008માં, ઓર્લાન્ડોની નોંધણી લૌફબોરોઘ યુનિવર્સિટી દ્વારા વર્લ્ડ સિટીઝ સ્ટડી ગ્રુપની ઇન્વેન્ટરીમાં "હાઇ સફિયન્શી" વર્લ્ડ સિટી તરીકે કરવામાં આવી હતી અને ગામ્મા વર્લ્ડ સિટીથી એક કેટેગરી દૂર છે. લૌફબોરોઘના અનુસાર ઓર્લાન્ડોનો ક્રમ હવે અન્ય શહેરો જેમ કે ઓસાકા, ગ્લાસગો, અને બાલ્ટીમોર ની સાથે આવે છે.
તૃશ્શૂર
તૃશ્શૂર തൃശൂര്‍ પહેલા ત્રિચુરના નામે ઓળખાતું હતું. જે ભારતના કેરાલા નામના રાજ્યનું એક શહેર છે. આ થ્રિસુર જિલ્લાનું વડું મથક છે. આ ઉપરાંત કેરાલાનાં 'સાંસ્કૃતિક પાટનગર' તરીકે પણ ઓળખાય છે. તૃશ્શૂર શહેર 65 એકરના ટેકરી વાળા વિસ્તારમાં વિકસીત થયેલું શહેર છે. (જેને થેક્કીનકાડુ મેદાન કહેવાય છે.) જે વેડાક્કુમનાથન મંદિર નજીક છે. આ વિસ્તાર શહેરનો સાંસ્કૃતિક અને આધ્યાત્મિક કેન્દ્ર છે. જે ધાર્મિક અનુભવ સાથે તહેવારો, ઐતિહાસિક સ્થળો અને કુદરતી સ્થળો પણ દર્શાવે છે. તૃશ્શૂર કેરાલનું ચોથા નંબરનું સૌથી મોટું શહેર છે. જેનું સૌથી નજીકનું હવાઇમથક કોચીન આંતરરાષ્ટ્રિય હવાઇમથક, નેદુમ્બસેરી છે.
ભારતની આર્થિક અભ્યાસ કરતી કંપની ઇન્ડિકસના રહેઠાણ માટેના શહેરો અંગેનો એક અભ્યાસ હાથ ધરવામાં આવ્યો હતો. આ સર્વેમાં અનુસાર, રહેણાંક, આવક અને રોકાણની દ્રષ્ટિએ તૃશ્શૂર ભારતના રહેવા લાયક સ્થળોમાં સાતમો ક્રમ ધરાવે છે. ઇન્ડિકસ સર્વેમાં 6 માપદંડ નક્કી કરવામાં આવ્યા હતા. જેમાં સ્વાસ્થ્ય, ભણતર, પર્યાવરણ, સલામતી, જાહેર સેવા અને મનોરંજનનો સમાવેશ કરવામાં આવ્યો હતો. તૃશ્શૂર એ જગ્યા છે, જ્યાંથી ખ્રિસ્તિ અને ઇસ્લામ ધર્મ ભારતમાં આવ્યા હતા. જ્યાં સેન્ટ થોમસ દ્વારા 2000 વર્ષ પહેલા પગલાં પાડવામાં આવ્યા હતા અને દેશની પ્રથમ મસ્જિદ 7મી સદીમાં સ્થાપવામાં આવી હતી. તૃશ્શૂર તેના થ્રિસુર પૂરમ તહેવાર માટે જાણીતું છે. જે કેરાલાનો સૌથી રંગીન અને દર્શનીય મંદિર નો તહેવાર છે. આ તહેવાર થેકીનકાડુ મેદાનમાં એપ્રિલ કે મે માસમાં યોજવામાં આવે છે. થીરુવમ્બાદી મંદિર, વાડાક્કુમનાથ મંદિર અને પારામેક્કાવુ મંદિર ઉપરાંત ધી અવર લેડી ઓ લોર્ડસ મેટ્રોપોલિટન કેથેડ્રલ અને ધી બેસીલીકા ઓફ અવર લેડી ઓફ ડોલોરસ(પુથાન પાલી કે ન્યુ ચર્ચ) નામનાં બે ખૂબ જ જાણીતા ચર્ચ જેવા ઘણા મોટા મંદિરો આ શહેરમાં આવેલા છે. ઓગષ્ટ અને સપ્ટેમ્બર માસ દરમિયાન યોજાતો તહેવાર ઓણમ દરમિયાન તૃશ્શૂર પુલીકલી માટે પણ જાણીતું છે. તૃશ્શૂર દક્ષિણ ભારતનું એક મહત્વનું આર્થિક કેન્દ્ર છે. ઉપરાંત કેરાલાના સિલ્ક અને સોનાનાં દાગીનાની ખરીદી માટે પણ અગ્રતા ક્રમ ધરાવતું ખરીદીનું કેન્દ્ર છે. કેરાલામાં આવતા ઘરેલું પર્યટકો માટે તૃશ્શૂર પ્રથમ ક્રમાંક ધરાવે છે..
ભૂગોળ
તૃશ્શૂર શહેર 10 ડિગ્રી 32 મીનિટ ઉત્તર અને 76 ડિગ્રી 15 પૂર્વ પર સ્થિત છે. તૃશ્શૂર મ્યુનિસિપલ કોર્પોરેશનની હેઠળ 101.42 કિ.મી.2 માં 3,17,474(2001)માં જનસંખ્યા નોંધાયી હતી. ફક્ત તૃશ્શૂર શહેરમાં તૃશ્શૂર જિલ્લાની શહેરી વસ્તીના 38 ટકા લોકો રહે છે. તૃશ્શૂરડેવલોપમેન્ટ ઓથોરિટી(ટીડીએ) હેઠળ મ્યુનિસિપલ કોર્પોરેશન ઉપરાંત ગ્રામ પંચાયતનો પણ સમાવેશ કરવામાં આવે છે. મ્યુનિસિપલ કોર્પોરેશનના અધિકારક્ષેત્ર હેઠળ આવતા વિસ્તારમાં 101.42 કિ.મી.2નો સમાવેશ થાય છે. જ્યારે પંચાયતમાં 18.83 કિ.મી.2નો સમાવેશ થાય છે. સંયુક્ત રીતે આ બંને વિસ્તાર 120.25 કિ.મી.2નો થાય છે. 2001માં કરવામાં આવેલા એક સર્વે અનુસાર, ટીડીએની જનસંખ્યા 344,933 નોંધાયી હતી. દા.ત. 317,474 વ્યક્તિ મ્યુનિસિપલ કોર્પોરેશન વિસ્તારમાં અને 27,459 વ્યક્તિ પંચાયત વિસ્તારમાં નોંધાયા હતા.
આબોહવા
તૃશ્શૂર શહેર સામાન્ય રીતે એક અત્યંત ગરમ શહેર છે. કેરાલાના દક્ષિણ-પશ્ચિમ દરિયા કિનારાના પ્રદેશમાં સ્થિત હોવાને કારણે અહીંનું વાતાવરણ ગરમ જોવા મળે છે. દિવસ અને રાતના વાતાવરણમાં ખૂબ જ સામાન્ય ફેરફાર જોવા મળે છે. ઉનાળાનો સમયગાળો અહીં માર્ચથી મે સુધીનો છે ત્યારબાદ જૂનથી સપ્ટેમ્બર સુધી અહીં દક્ષિણ-પશ્ચિમના ચોમાસાનો સમય હોય છે. ઓક્ટોબર અને નવેમ્બર ચોમાસા બાદનો સમયગાળો અથવા વધુ ચોમાસાનો સમય હોય છે. જ્યારે ડિસેમ્બરથી શિયાળાની શરૂઆત થાય છે. ફેબ્રુઆરીમાં સામાન્ય ઠંડક અને પશ્ચિમ ઘાટનાં પવનને લીધે પવનવાળું વાતાવરણ જોવા મળે છે.
ચોમાસા દરમિયાન વરસાદની ઋતુને લીધે પાણી ભરાયેલું જોવા મળે છે. અહીનો સરેરાશ વાર્ષિક વરસાદ 3,159 એમએમ છે. દક્ષિણ-પશ્ચિમનું ચોમાસું સામાન્ય રીતે મે માસના અંતિમ સપ્તાહમાં શરૂ થાય છે. જુલાઇ બાદ વરસાદમાં ઘટાડો જોવા મળે છે. સરેરાશ વર્ષમાં લગભગ 124 વરસાદના દિવસો હોય છે. ઉનાળાની ઋતુ દરમિયાન વધુમાં વધુ સરેસાશ તાપમાન 35 ડિગ્રી સેલ્શિયસ અને નીચામાં નીચું તાપમાન સરેરાશ 22.5 ડિગ્રી સેલ્શિયસ જોવા મળે છે. ઉનાળાની ઋતુમાં ઉંચામાં ઉંચુ વધુ તાપમાન સરેરાશ 32.3 ડિગ્રી સેલ્શિયસ અને નીચામાં નીચું તાપમાન સરેરાશ 20 ડિગ્રી સેલ્શિયસ નોંધાયું છે.
અર્થતંત્ર
[[File:Map_of_Thrissur_corporation.JPG|left|thumb|250px|તૃશ્શૂર શહેરનો રાજકિય નક્શો વોર્ડની સીમા રેખા પણ દર્શાવે છે. (વોર્ડનું લિસ્ટ જોવા માટે જૂઓ: તૃશ્શૂર કોર્પોરેશન વોર્ડનું લિસ્ટ)
]]
તૃશ્શૂરમાં ઘણા મલયાળી ઉદ્યોગસાહસિકો પાક્યા છે, અને તે કેરાલાનું મુખ્ય નાણાકીય અને વ્યાપારી મથક છે. ઇતિહાસકારો જણાવે છે કે રાજા સાક્થાન થામ્પુરન એ ઘણાં સિરિયન- ક્રિશ્ચિયન કુટુંબ અને બ્રાહ્મણોને તૃશ્શૂર તથા તેના આસપાસના વિસ્તારમાં તેનો વેપાર સ્થાપવા આમંત્રીત કર્યા હતા. થોડા જ સમયમાં તૃશ્શૂર, કેરાલામાં આંતરરાષ્ટ્રિય વેપારમાં અગ્રતાક્રમ ધરાવતું રાજ્ય બની ગયું છે. તૃશ્શૂર દક્ષિણ ભારતમાં સાદું સોનું અને રોલ્ડ ગોલ્ડના દાગીના બનાવતા શહેરોમાં અગ્રતાક્રમ ધરાવે છે. કેરાલાનું કુલ જ્વેલરી ઉત્પાદનનો 70% હિસ્સાનું તૃશ્શૂરમાં ઉત્પાદન થાય છે. જે ભારતનાં કુલ સોનાનાં ઉત્પાદનો 7% હિસ્સો છે. (વર્લ્ડ ગોલ્ડ કાઉન્સીલ અનુસાર, કેરાલામાં કોઇપણ હેતુથી વાર્ષિક લગભગ 70 ટન સોનાનું વેચાણ થાય છે. જ્યારે સમગ્ર ભારતની બજારમાં સોનાનું વાર્ષિક વેચાણ લગભગ 700 ટનનું છે.)
તૃશ્શૂર દેશની ત્રણ મોટી શિડ્યુલ્ડ બેંક સાઉથ ઇન્ડિયન બેંક લી., કેથોલિક સિરિયન બેંક અને ધનલક્ષ્મી બેંક લી.નું વડુંમથક છે. તૃશ્શૂર શહેરની આસપાસ ઘણી ચિટ ફન્ડ કંપનીઓ આવેલી છે. અન્ય ઉદ્યોગોમાં હીરાનાં પોલીશિંગનું કામ કરનારી કંપનીઓ અને ઓટોમોબાઇલ ટાયરનું મોલ્ડીંગ કરતી કંપનીઓનો સમાવેશ થાય છે. કલ્યાણ ગ્રુપ અને આલુક્કાસ જેવા ઔદ્યોગિક અગ્રણીઓ તૃશ્શૂરમાં આવેલા છે. એટલાસ જ્વેલરી એન્ડ ગ્રુપનાં એમ. એમ. રામાચંદ્નન, સી. કે. મેનન, ગુલ્ફાર મોહમ્મદઅલી, એમકે યુસુફઅલી, ગુડનાઇટ મોહન, ઉજાલા રામચંદ્નન, શ્રીમાન પી.એન.સી. મેનન(શોભા ડેવલોપર્સ) જેવા ઘણા વ્યક્તિઓ મૂળ તૃશ્શૂરના છે.
થ્રિસુરનો ઇન્ફોપાર્ક તાજેતરમાં કોરાટ્ટીમાં 42 એકરના કેમ્પસમાં શરૂ કરવામાં આવ્યો છે. જે તૃશ્શૂરને ઇન્ફોર્મેશન ટેક્નોલોજી હાઇવે સાથે જોડે છે. લાંબા સમયથી દૂર થયેલા આ જગ્યા પર લોકોનું ધ્યાન હવે ગયું છે. ઇન્ફોપાર્કનું તૈયાર કરેલું હબ અને સ્પોક મોડેલ કોચીના ઇન્ફોપાર્કના ડેવલોપમેન્ટ સાથે કરવામાં આવ્યું છે જે એક હબ તરીકે વિકસાવવામાં આવ્યું છે. આ ઉપરાંત તૃશ્શૂરનાં અર્થતંત્રમાં પર્યટનક્ષેત્રનો ફાળો પણ મોટો છે. ઘરેલું પર્યટકો તૃશ્શૂરને કેરાલા ટુરિઝમ વિભાગ દ્વારા સૌથી વધુ પ્રકાશિત થયેલા શહેર તરીકે તૃશ્શૂરને દર્શાવવામાં આવે છે. શહેરમાં આવેલા મંદિર અને જૂના ચર્ચ સહિત તેની સંસ્કૃતિને લીધે કેરાલામાં ફરવા જતાં ઘરેલું લોકોનાં મનપસંદ સ્થળોમાં કેરાલામાં પ્રથમ ક્રમે છે.
નગર વહીવટ
સર્વે સેટલમેન્ટ રજિસ્ટર અનુસાર, તૃશ્શૂર શહેર 1084માં બનાવવામાં આવ્યું હતુ. તૃશ્શૂર મ્યુનિસિપાલિટીની સ્થાપના કોચીન મ્યુનિસિપલ કોર્પોરેશનના નિયમ અનુસાર એજ વર્ષ એટલે કે 1921 એ.ડીમાં કરવામાં આવી હતી. મ્યુનિસિપાલિટીની સ્થાપના પહેલા 1910માં સેનેટરી બોર્ડની સ્થાપના કરવામાં આવી હતી. જ્યારે 1911 બાદ ટાઉન કાઉન્સીલ સ્થાપવામાં આવ્યું હતું. થ્રિસુર મ્યુનિસિપલ કોર્પોરેશન 1લી જૂલાઇ, 1949થી અમલમાં આવ્યું છે. મ્યુનિસિપલ ટાઉનનું સ્તર વધારીને મ્યુનિસિપલ કોર્પોરેશન તરીકે 1 ઓક્ટોબર, 2000ના વર્ષથી અમલમાં મૂકવામાં આવ્યું છે. જેમાં આય્યાન્થોલે, કુરક્કેન્ચેરી, નાદાથારા, વિલવાટ્ટોમ(વિભાગ), ઉલ્લુર અને ઉલ્લુક્કારા જેવી પંચાયતનો પણ સમાવેશ થાય છે. કોર્પોરેશનમાં ત્રણ અલગ-અલગ સંસદ છે.(તૃશ્શૂર, ઉલ્લુર, ચેરપુ). 50 વોર્ડમાંથી 50 સભ્યોની ચૂંટણી દ્વારા પસંદગી કરવામાં આવે છે. તૃશ્શૂરના મેયર પ્રોફેસર આર. બિન્દુ છે.
રાજકારણ
દક્ષિણ ભારતના રાજકિય ઇતિહાસમાં તૃશ્શૂર એ મહત્વનો ભાગ ભજવ્યો છે. ખૂબ જ શરૂઆતના સમયમાં એટલે કે 1919માં ઇન્ડિયન નેશનલ કોંગ્રેસ(આઇએનસી) કમીટી થ્રિસુરમાં શરૂ કરવામાં આવી હતી. 1921માં કાયદાભંગના આંદોલન દરમિયાન તૃશ્શૂરના ઘણા લોકો એ તેમાં આગળ પડતો ભાગ લીધો હતો અને જેલની સજા પણ કાપી હતી. થ્રિસુર સંસદનો મત વિસ્તાર તૃશ્શૂર જ છે. (લોકસભામાં પણ આવે છે.) હાલના તૃશ્શૂરના સંસદ સભ્ય પીસી ચાકૂ છે. જ્યારે થેરામ્બિલ સામાક્રિષ્ન્ન કેરાલાની વિધાનસભામાં થ્રિસુરનું પ્રતિનિધીત્વ કરે છે.
પરિવહન
તૃશ્શૂર શહેર મોટાભાગે ખાનગી બસ, ટેક્સી અને ઓટો રિક્શા (ઓટો) જેવા જાહેર વાહન વ્યવહાર પર આધારીત છે. રાજ્ય સરકાર સંચાલીત કેરાલા સ્ટેટ ટ્રાન્સપોર્ટ કોર્પોરેશન(કેએસઆરટીસી) આંતર-રાજ્ય, આંતર- શહેર અને શહેરમાં સુવિધા પૂરી પાડે છે. તૃશ્શૂરમાં ત્રણ બસ સ્ટેશન છે. એક છે, સક્તાન થામ્પૂરન નગર(એસ.ટી.નગર) ખાતેનું સક્તાન થામ્પુરન ખાનગી બસ સ્ટેશન તૃશ્શૂર. બીજુ છે, વેડાક્કે સ્ટેન્ડ ( નોર્થન બસ સ્ટેન્ડ) અને ત્રીજૂ છે, તૃશ્શૂર રેલ્વે સ્ટેશન નજીકનું કેએસઆરટીસી બસ સ્ટેશન.
તૃશ્શૂર શહેર રાષ્ટ્રિય ધોરી માર્ગ એનએચ 47 અને એનએચ 17 પર સ્થિત છે. આ હાઇવે સમગ્ર શહેર સંપૂર્ણરીતે પસાર થાય છે. અને શહેરમાં લગભગ દરેક સ્થળ હાઇવે સાથે જોડાયેલા છે. ઉપરાંત આ હાઇવે અન્ય નજીકના શહેરો અને નાના તાલુકા જેવાકે કોચી, કોઝીકોડ, કોઇમ્બતુર અને પલક્કડ વગેરેને પણ જોડે છે. આ ઉપરાંત અન્ય આંતરીક રસ્તાઓ તૃશ્શૂર જિલ્લાના અનેક હિસ્સાઓ જેવાકે ચાલાકુડી, ચાવાક્કડ, ઇરાન્જાલાકુડા, કોડુનાગાલ્લુર, માલા, વાડાક્કાન્ચેરી અને ગુરુવાયુરને જોડે છે.
તૃશ્શૂર જંક્શન તૃશ્શૂરને ભારત સાથે રેલ્વેથી જોડે છે. આ સ્ટેશન એ કેરાલાનો પ્રવેશદ્વાર છે. અહીંથી કોઇપણ સ્થળ એ જવાની ટ્રેન સરળતાથી પ્રાપ્ય છે. આ સ્ટેશન શોરાનુર-કોચીન હાર્બર સેક્શન પર સ્થિત છે. તૃશ્શૂર શહેરમાં પૂન્કુન્નામ ખાતે એક સેટેલાઇટ સ્ટેશન છે. ઉપરાંત બે નાના સ્ટેશન ઉલ્લુર અને મુલાન્કુન્નાથુકાવુ ખાતે પણ છે. તૃશ્શૂરથી અન્ય પાડોશી જિલ્લાઓમાં ઉપનગર રેલ સેવાનું પણ આયોજન થઇ રહ્યું છે. તે કોચી, કોટ્ટાયમ અને અલપ્પુઝા જિલ્લાઓ વચ્ચે પરિવહનને ઝડપી બનાવશે. દિલ્હી મેટ્રો રેલ કોર્પોરેશન દ્વારા પણ આ બધી ટ્રેનના જોડાણ અને આંતર જિલ્લા નેટવર્ક માટે અહીંની ટ્રેનનો અભ્યાસ કરવામાં આવ્યો હતો. અહેવાલમાં જણાવ્યા અનુસાર, ગુરૂવાયૂર- તૃશ્શૂર-કોચી વચ્ચે તથા અલાપ્પુઝા-કોચી વચ્ચે અને કોટ્ટાયામ-કોચી જેવા સેક્ટર વચ્ચે પણ આંતરીક રેલ્વે સેવા શક્ય છે. આંતરીક રેલ્વેના પગલે તેના દર ઓછા હોવાથી બસના મુસાફરો પણ આ તરફ આવવાની શક્યતા છે.
તૃશ્શૂર શહેરમાં કોઇ એરપોર્ટ નથી. સૌથી નજીકનું એરપોર્ટ કોચીન ઇન્ટરનેશનલ એરપોર્ટ છે. જે લગભગ તૃશ્શૂરથી 50 કિ.મી. દૂર છે. કાલિકટથી નજીક કારિપુર ખાતે આવેલું કાલિકટ ઇન્ટરનેશનલ એરપોર્ટ તૃશ્શૂરથી બીજૂ નજીકનું એરપોર્ટ છે. જે શહેરથી લગભગ 80 કિ.મી. દૂર છે.
વસ્તી-વિષયક માહિતી
ભારત વસ્તીગણતરી અનુસાર, તૃશ્શૂર શહેરની વસ્તી 317,474 છે. કુલ વસ્તીમાં 48.6% પુરૂષો અને 51.4% સ્ત્રીઓ છે. વસ્તી ઘનતા 3,130/કિ.મી.2 છે. સ્ત્રી અને પુરૂષોની તુલનામાં અહીં 1000 પુરૂષો સામે 1,092 સ્ત્રી છે. લગભગ 66,827 ઘર નોંધાયા છે. તૃશ્શૂરમાં સરેરાશ કુટુંબની સાઇઝ 4.27 સભ્યની છે. સર્વે 2001ના કામચલાઉ આંકડા અનુસાર, તૃશ્શૂર શહેરમાં ગરીબી રેખા હેઠળ જીવતા લોકોની સંખ્યા શહેરની વસ્તીની લગભગ 0.50% છે. જ્યારે સમગ્ર રાજ્યની ઝૂંપડપટ્ટીમાં રહેતી વસ્તીના 0.37% છે. તૃશ્શૂર શહેરનો અક્ષરજ્ઞાનનો દર 86.5% છે. જેમાં પુરૂષ અક્ષરજ્ઞાન દર 87% છે. જ્યારે સ્ત્રીઓમાં આ દર 86% ટકા છે.
સંસ્કૃતિ અને સાહિત્ય
]]
તૃશ્શૂરને હંમેશા કેરાલાનું સાંસ્કૃતિક મથક કહેવામાં આવ્યું છે. જે પ્રખ્યાત વાડાક્કુન્નાથન મંદિરની આસપાસ ટેકરી પર વિકસાવેલું શહેર છે. કહેવાય છે કે મહાન સંત પરશુરામ દ્વારા આ સ્થળને શોધવામાં આવ્યું હતું. આ શિવજીનું મંદિર કેરાલાના મુખ્ય સ્થાપત્ય સ્ટાઇલ અને પવિત્ર મંદિર જેવું ક્લાસીક ઉદાહરણ છે. એશિયાનું સૌથી ઉંચુ ચર્ચ બેસિલિકા ઓફ અવર લેડી ઓફ ડોલોર્સ(પુથાન પાલી), અવર લેડી ઓફ લોર્ડેસ મેટ્રોપોલિટન કેથેડ્રલ ઓફ સિરિયન કેથોલિક્સ ચર્ચ તેના આકર્ષક ઇન્ટીરીયર માટે જાણીતા છે. જેનું મુખ્ય આકર્ષણ જમીન હેઠળનું પવિત્ર સ્થળ છે. જે સ્થાપત્યમાં ખૂબ જ આકર્ષક છે. ધી સ્કેર્ડ હાર્ટ લેટિન ચર્ચ ઓફ લેટિન કેથોલિક્સ અને ધી માર્ટ મરિયમ બીગ ચર્ચ, ઇન્ડિયન હેડક્વાટર્સ ઓ એસ્સીરિયન ચર્ચ ઓફ ઇસ્ટ પણ તૃશ્શૂરમાં સ્થિત છે. આ ઉપરાંત જિલ્લાનાં થોઝીયૂર ખાતે માલાબાર ઇન્ડિપેન્ડન્ટ સિરિયન ચર્ચનું પણ વડુંમથક આવેલું છે.
આ ઉપરાંત જૂનો પોર્ટ મુઝિરિસ કે કોડુન્ગાલૂર એ ભારતમાં ખ્રિસ્તી અને ઇસ્લામ ધર્મનાં આગમન માટે ઉપયોગમાં આવેલું હતું. આ એ જગ્યા છે જ્યાં સંત થોમસ એ ભારતમાં પ્રવેશ કર્યો હતો. ત્યારબાદ તેમણે ભારતમાં તેનું પ્રથમ ચર્ચ પાલાયુર ખાતે શરૂ કર્યું. કોડુન્ગાલૂર હાઉસ એ ભારતમાં ચેરામાન પેરૂમાલ દ્વારા ભારતમાં સ્થાપવામાં આવેલી પ્રથમ મુસ્લીમ મસ્જીદ છે. ચેરામાન પેરૂમાલ એ એક હિન્દુ રાજા હતા જેણે મુસ્લીમ ધર્મનો અંગીકાર કર્યો હતો. એવી માન્યતા છે કે આદી શંકરે તેનો અંતિમ દિવસો અહીં વિતાવ્યા હતા.
સૌથી મોટું સાંસ્કૃતિક આકર્ષણ અહીંનું તૃશ્શૂર પૂરમ ઉત્સવ છે, જે એપ્રિલ અને મે માસ દરમિયાન ઉજવવામાં આવે છે. હાથી સાથેની છત્રી દર્શાવે છે કે હરિફાઇ ખૂબ જ આકર્ષક રહેશે. જેમાં હાથી વીધી માટેની છત્રી લઇને મુખ્ય મંદિરમાં દેવતાની સામે પ્રદક્ષિણા કરે છે. જેમાં ખૂબ જ સુંદર રીતે ડ્રમ વગાડવામાં આવે છે અને આકર્ષક આગના ખેલ કરવામાં આવે છે. આ બધુ જ પૂરમ ઉજવણીનો એક હિસ્સો છે. આ શહેરનું અન્ય આકર્ષણ “પુલી કાલી” તહેવાર છે. (“પુલી” એટલે “વાઘ” અને “કાલી” એટલે “રમત”) જે ઓનમના ચોથા દિવસે ઉજવવામાં આવે છે (નાલામ ઓનમ ). આ શહેરના અલગ-અલગ ક્લબ દ્વારા રજૂ કરવામાં આવતી પ્રવૃતિ છે. આ હરિફાઇમાં ભાગ લેનારા લોકો વાઘની જેમ સમગ્ર શરીર પર ટેટૂ કરાવે છે. અને વાઘ જેટલી જ શક્તિથી નૃત્ય કરે છે. આ તહેવાર હજારો લોકોને આકર્ષે છે. તૃશ્શૂર હાથી પસંદ કરનારા લોકો માટે ખૂબ જ જાણીતું શહેર છે.
કેરાલા સંગીથ નાટકા એકેડમી, તૃશ્શૂર અને કેરાલા લલિથકલા અકાદમીનાં મુખ્ય મથક તૃશ્શૂર ખાતે આવેલા છે. કેરાલા સાહિત્ય અકાદમીને મલયાલમ ભાષા અને સાહિત્યને વધુ વેગ આપવા માટે સ્થાપવામાં આવી છે. કેરાલા સંગીથ નાટકા અકાદમી કેરાલાના નૃત્ય, સંગીત, નાટક અને પ્રાંતિય કલાને પ્રોત્સાહન આપે છે. જ્યારે કેરાલા લલિતકલા અકાદમી હસ્તકલા અને કલાત્મકતાને પ્રોત્સાહન આપવા માટે શરૂ કરવામાં આવી છે.
જોસ થીએટર એ કેરાલાનું પ્રથમ થીએટર છે. જેમાં મૂવી પ્રોજેક્ટર જેવા સાધનો છે. મલયાલમ, તમિલ, ઇંગ્લિશ અને હિન્દી ફિલ્મો શહેરના 8 મોટા થીએટરમાં દર્શાવવામાં આવે છે. છેલ્લા થોડા વર્ષોથી શહેર ઇન્ટરનેશનલ ફિલ્મ ફેસ્ટિવલ ઓફ તૃશ્શૂર(આઇએફએફટી)નું પણ આયોજન કરે છે. જેમાં 35 દેશોની લગભગ 100 જેટલી ફિલ્મોને પ્રદર્શિત કરવામાં આવે છે. તે કેરાલાનો બીજા ક્રમનો સૌથી મોટો અને થિરૂવનન્થપુરમનો સૌથી મોટો ફિલ્મ ફેસ્ટિવલ છે. 2006માં તૃશ્શૂરમાં અન્ય એક ફિલ્મ ફેસ્ટીવલ શરૂ કરવામાં આવ્યો હતો. જેનું નામ તૃશ્શૂર ઇન્ટરનેશનલ ફિલ્મ ફેસ્ટીવલ ( ટીઆઇએફએફ) છે.
તૃશ્શૂરને ભારતીય સમાજવાદનું જન્મસ્થાન કહી શકાય. પ્રખ્યાત ચિંતક જોસેફ મુન્દાસરી, સી. અચ્યુથામેનન અને એવા બીજા ઘણા લોકો આ શહેરમાંથી આવ્યા છે. તૃશ્શૂરનાં ઇતિહાસમાં કરન્ટ બૂક્સ અને હાઉસ ઓફ નોલેજ એ 1950થી 80માં સ્થપાયેલા બે ખૂબ જ પ્રખ્યાત બૂક સ્ટોર છે. પ્રખ્યાત લેખક, કલાકાર, સંગીતકાર અને પત્રકારો એ પણ અહીં જન્મ લીધો છે. તૃશ્શૂર તેના સારામાં સારા સ્ત્રી અને પુરૂષોને આગળ વધવામાં પણ મદદ કરે છે. ઓસેપ્પાચન, જ્હોનસન, મોહન સિતારા, અલ્ફોન્સે જેવા ફિલ્મના સંગીતકારો તૃશ્શૂરનાં છે. જ્યારે ભારથાન, કમાલ, લોહીથાદાસ, લાલ જોસ, સથ્યાન અન્થીક્કાદ, ભારથ પ્રેમજી જેવા પ્રસિદ્ધ ફિલ્મ નિર્દેશક પણ તૃશ્શૂરમાંથી આવ્યા છે. .
કેરાલાની ઇન્ડિયન કોફી હાઉસ (આઇસીએચ) ચળવળનું જન્મ સ્થાન તૃશ્શૂર છે. એડવોકેટ ટી.કે. ક્રિશ્નન અને નાદાક્કલ પરમેશ્વરન પિલ્લાઇ દ્વ્રારા 1959માં તૃશ્શૂર ખાતે રાજ્યનું પ્રથમ આઇસીએચ શરૂ કરવામાં આવ્યું હતું. ત્યારબાદ તૃશ્શૂરના વેપારી વાતાવરણને પગલે સમગ્ર કેરાલામાં તેનું વિસ્તરણ થયું. ઝડપી, હોશિયારીથી અને વાકચાતુર્યથી કામગીરી કરતા થ્રિસુરીયનઓ હજી પણ તેનાં કામનો સમયગાળો સવારના 10થી સાંજના 7 સુધીનો જાળવી રાખ્યો છે. થેક્કીનકાડુ મેદાન હજી પણ કાર્ડની રમતના શોખીનોથી ભરાયેલું હોય છે. જ્યારે સાંજે દરરોજ અહીં રાજકીય ચર્ચા કરવામાં આવે છે.
શિક્ષણ
તૃશ્શૂર એ પરંપરાગત શિક્ષણનું કેન્દ્ર છે. હિન્દુ ધર્મમાં ફેરફાર થયા એ સમયે લોકો બ્રાહ્મણનાં ધર્મ તરફ આગળ વધતા બૌદ્ધ ધર્મ અને જૈન ધર્મમાં ઘટાડો થયો હતો, જેને પગલે તૃશ્શૂર સંસ્કૃત ભાષા શિખવા માટેનું મહત્વનું કેન્દ્ર બન્યુ હતું. તૃશ્શૂરમાં આ ઉપરાંત ઘણી શૈક્ષણીક સંસ્થાઓ પણ આવેલી છે, જે સમગ્ર કેરાલામાં તેના શિક્ષણ માટે જાણીતી છે. તૃશ્શૂર વિદ્યાર્થીઓ માટે સાનુકુળ હોવા માટે જાણીતું છે. કેરાલા કૃષિ યુનિવર્સિટી, ચાર મેડિકલ કોલેજ, સરકારી મેડિકલ કોલેજ, તૃશ્શૂર જ્યુબિલી મિશન મેડિકલ કોલેજ અને રીસર્ચ ઇન્સ્ટિટ્યુટ, અમલા ઇન્સ્ટિટ્યુટ ઓફ મેડિકલ સાયન્સ, કેરાલા યુનિવર્સિટી ઓફ મેડિકલ અને એલીડ સાઇન્સ ઉપરાંત એક ડઝન જેટલી એન્જીનિયરીંગ કોલેજ, એક આર્યુર્વેદ કોલેજ, એક પશુચિકિત્સક કોલેજ, બિઝનેસ સ્કૂલ્સ, લો સ્કૂલ્સ, ફાઇન આર્ટ્સ કોલેજ, પ્રખ્યાત આર્ટસ અને સાયન્સ કોલેજ ઉપરાંત સારી રેસીડેન્સિયલ શાળાઓને કારણે વિદ્યાર્થિઓ માટે તૃશ્શૂર એક ખૂબ જ માણીતું સ્થાન છે. તૃશ્શૂરને સ્કોલર સીટી પણ કહેવામાં આવે છે.
કોઇપણ પ્રકારના વ્યાવસાયિક કોર્સમાં જોડાવા ઇચ્છતા વિદ્યાર્થિઓ માટે તૃશ્શૂર દક્ષિણ ભારતમાં મહત્વનું કેન્દ્ર માનવામાં આવે છે. કેરાલામાં કોઇપણ પ્રકારના કોચિંગમાં પ્રવેશવા માટે પી.સી. થોમસ(પ્રોફેસર) એ “ગુરૂ” છે. તેના કોચિંગ ક્લાસ પી.સી. થોમસ એન્ટરન્સ કોચિંગ સેન્ટર દ્વારા તેમને હજારો લોકોને તૃશ્શૂરમાં નોકરી અપાવી છે. કેરાલા અને બહારના લગભગ 17,000 વિદ્યાર્થિઓ હાલ તેમના કોચિંગ સેન્ટરમાં તાલીમ હેઠળ છે. ઉપરાંત મોટી સંખ્યામાં બહારનાં વિદ્યાર્થિઓ તૃશ્શૂરના આર્થિક વાતાવરણને અનુરૂપ થવા તાલીમ લઇ રહ્યા છે જે વેપારમાં, હોટેલ્સ અને ટ્રાન્સપોર્ટમાં તથા મનોરંજન ઉદ્યોગમાં આગળ વધવા તાલીમ લઇ રહ્યા છે. થોમસ એકલા હાથે આ બધુ ચલાવે છે અને કેરાલામાં એન્જિનિયરીંગ અને મેડિકલની એન્ટરન્સ પરીક્ષા માટે પણ વર્ષોથી મોટા પાયે કોચિંગ સેન્ટર ચલાવે છે.
આરોગ્યસંભાળ
મધ્ય કેરાલામાં તૃશ્શૂર સ્વાસ્થ કેન્દ્ર માટે મુખ્ય શહેર છે. આ હિસ્સામાં તૃશ્શૂર, પાલાક્કાડ અને માલાપ્પુરામ એમ ત્રણ જિલ્લા આવરી લેવામાં આવ્યા છે. આ જિલ્લાના મોટા ભાગના લોકો દવા કે સારવાર લેવા તૃશ્શૂર શહેરમાં આવે છે. સરકારી મેડિકલ કોલેજ તૃશ્શૂર, અમલા ઇન્સ્ટિટ્યુટ ઓફ મેડિકલ સાયન્સ અને જ્યુબિલી મિશન મેડિકલ કોલેજ અને રીસર્ચ ઇન્સ્ટિટ્યુટ તથા અન્ય ડઝન જેટલી હાઇટેક હોસ્પિટલને કારણે તૃશ્શૂર મધ્ય કેરાલમાં ખૂબ જ સારું સ્વાસ્થય કેન્દ્ર પૂરૂ પાડે છે.
રમત ગમત
તૃશ્શૂરમાં સૌથી વધુ પ્રખ્યાત રમત ફુટબોલ છે. તૃશ્શૂરમાં ફ્લડલાઇટ સ્ટેડિયમ છે જે તૃશ્શૂર મ્યુનિસિપલ કોર્પોરેશન સ્ટેડિયમ તરીકે ઓળખાય છે. આ ઉપરાંત અન્ય ત્રણ સ્ટેડિયમ (થોપ, કેરાલા વર્મા કોલેજ અને કૃષિ યુનિવર્સિટી) પણ છે. શહેરમાં બે ઇન્ડોર સ્ટેડિયમ (વી.કે.એન. મેનન ઇન્ડોર સ્ટેડિયમ અને થોપ સ્ટેડિયમ) પણ છે અને એક સ્પોર્ટ્સ ઓથોરિટી ઓફ ઇન્ડિયા( એસએઆઇ) છે. જે આંતરરાષ્ટ્રિય કક્ષાની સ્વિમિંગ પૂલની સુવિધાની જાળવણી કરે છે. ખૂબજ જાણીતા ફૂટબોલ ખેલાડી અને ભૂતપૂર્વ ભારતના કપ્તાન સી.વી. પાપ્ચાન, આઇ. એમ.વિજયન અને જો પૌલ અન્ચેરી હાઇલ આ શહેરના છે. તૃશ્શૂર ટી.વી. પૌલી અને વી.એમ. બશીર જેવા રાષ્ટ્રિય અને આંતરરાષ્ટ્રિય બોડી બિલ્ડીંગ સ્ટાર પણ આપ્યા છે.
બાહ્ય લિંક્સ
શ્રેણી:તૃશ્શૂર જિલ્લામાં શહેર અને તાલુકા
સિલોજ (તા. ઉના)
સિલોજ એ ભારત દેશના પશ્ચિમ ભાગમાં આવેલા ગુજરાત રાજ્યના ગીર સોમનાથ જિલ્લાના ઉના તાલુકામાં આવેલું ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. ગામમાં મુખ્યત્વે ઘઉં, બાજરો, કપાસ, મગફળી, શેરડી, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શેખપુર (વડ)
શેખપુર (વડ) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા   મહેસાણા જિલ્લામાં આવેલા કુલ ૧૦ (દસ) તાલુકાઓ પૈકીના એક એવા વડનગર તાલુકામાં આવેલું એક  ગામ છે. શેખપુર (વડ) ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:વડનગર તાલુકો
મીઠી રોહર (તા. ગાંધીધામ)
ભારતના ગુજરાત રાજ્યના કચ્છ જિલ્લાના ગાંધીધામ તાલુકામાં આવેલું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી, નોકરી તેમ જ પશુપાલન છે. આ ગામમાં મુખ્યત્વે મગ, તલ, બાજરી, જુવાર, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
ઇતિહાસ
એક સમયમાં આ ગામ અંજાર નું મુખ્ય બંદર હતું. હવે આ ગામ કંડલા બંદર ના ઉદ્યોગોથી ઘેરાયેલું છે.
પાંડાવદર (તા. પોરબંદર)
પાંડાવદર (તા. પોરબંદર) એ ભારત દેશના પશ્ચિમ ભાગમાં આવેલા ગુજરાત રાજ્યમાં આવેલા સૌરાષ્ટ્ર વિસ્તારમાં આવેલા  પોરબંદર જિલ્લામાં આવેલા  પોરબંદર તાલુકામાં આવેલું એક ગામ છે. પાંડાવદર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ત થયેલી છે.
મેસવાણ (તા. કેશોદ)
ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા જિલ્લાઓ પૈકીના એક એવા જૂનાગઢ જિલ્લાનાં કેશોદ તાલુકામાં આવેલું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે
શ્રેણી:કેશોદ તાલુકો
કાલી તલાઇ (તા. દાહોદ)
કાલી તલાઇ (તા. દાહોદ) ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા દાહોદ જિલ્લામાં આવેલા કુલ ૮ (આઠ) તાલુકાઓ પૈકીના એક એવા દાહોદ તાલુકામાં આવેલું એક ગામ છે. કાલી તલાઇ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, ડાંગર, મગ, અડદ, ચણા, કપાસ, દિવેલી, અન્ય કઠોળ તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:દાહોદ તાલુકો
ભગત સિંહ
ભગત સિંહ (ਭਗਤ ਸਿੰਘ) ભારતનાં સ્વતંત્રતા આંદોલનના અગ્રિમ ક્રાંતિકારી હતા.
બાળપણ
તેમનો જન્મ ૨૮મી સપ્ટેમ્બર, ઈ.સ. ૧૯૦૭ના દિવસે લ્યાલપૂર, પંજાબમાં થયો હતો. વ્યવસાયે તેઓ જાટ ખેડૂત હતા. ભગતસિંહના પિતાનું નામ કિશનસિંહ અને માતાનું નામ વિદ્યાવતી હતું. ભગતસિંહનું પ્રાથમિક શિક્ષણ બંગાળમાં થયું હતું. ત્યારબાદ તેઓ લાહોરની ડી.એ.વી. હાઈસ્કૂલમાં ભણ્યા હતા. અભ્યાસ દરમિયાન તેમના જીવન પર ભાઈ પરમાનંદ અને જયચંદ વિધ્યાલંકાર નામના રાષ્ટ્રવાદી શિક્ષકનો પ્રભાવ પડ્યો હતો.
યુવાવસ્થા
ભગતસિંહ શરૂઆતમાં કોંગ્રેસમાં જોડાયા હતા પણ અમુક કારણોસર તેમણે તેનો ત્યાગ કર્યો હતો. ભગતસિંહ અસહકાર આંદોલન સમયે કોલેજ છોડી હતી. તે પછી તેઓ રાષ્ટ્રસેવામાં જોડાઈ ગયા હતા. તેઓ હિંદુસ્તાન સોશિયાલિસ્ટ રિપબ્લિકન એસોસીયેશનના સભ્ય બન્યા અને આગળના સમયમાં મહામંત્રી પણ બન્યા હતા. ઇ.સ. ૧૯૨૫ માં નવજવાન ભારત સભાની સ્થાપના કરી જેથી તેમને સુખદેવ, યશપાલ, ભગવતી ચરણ વોહરા, ચંદ્રશેખર આઝાદ, યતિન્દ્રનાથ દાસ જેવા વીર ક્રાંતિકારીઓનો ભેટો થયો. તેઓ યતિન્દ્રનાથ દાસ પાસે બોમ્બ બનાવતા શીખ્યા અને ૧૯૨૬ માં દશેરાના દિવસે એક બોમ્બ ફેંક્યો જેમાં તેમની ધરપકડ કરવામાં આવી પણ ભગતસિંહના વિરુદ્ધ કોઈ પુરાવા ન મળ્યા હોવાથી તેઓ છૂટી ગયા.
ભગતસિંહ માર્કસવાદ, સમાજવાદ, સોવિયત સંઘની તથા અન્ય મોટી ક્રાંતિઓ વિષે ઊંડો અભ્યાસ કર્યો હતો અને તેઓ તેમના સાથીઓને પણ વાંચન માટે આગ્રહ કરતાં હતા.
તેમના પિતા કિશનસિંહ તેમના લગ્ન કરવાનું નક્કી કર્યું છે તે વાત જાણી તેઓ લાહોરથી નાસી છૂટ્યા હતા અને ગુપ્ત વેશે દિલ્હીમાં જઈ રહ્યા. થોડા સમય બાદ કાનપુર ગયા અને ત્યાં ‘અર્જુન’ તથા ‘પ્રતાપ’ નામના સામયિકમાં લેખો લખી ગુજરાન ચલાવ્યું.
જલિયાવાલાબાગ હત્યાકાંડ
ભગતસિંહ જ્યારે લગભગ ૧૨ વર્ષના હતા ત્યારે જલિયાવાલા બાગ હત્યાકાંડ થયો હતો. આ વાતની જાણ થતાં ભગતસિંહ 40 કી.મી પગે ચાલી જલિયાવાલા બાગ પહોચ્યા હતા.
અસહકારનું આંદોલન
અસહકાર ચળવળ એ વર્ષો સુધી ચાલી હતી આ ભારતીય સ્વાતંત્ર્ય સંગ્રામનો મહત્વનો તબક્કો હતો. આ ચળવળ ૧૯૨૦થી શરૂ થઈ અને ફેબ્રુઆરી ૧૯૨૨સુધી મહાત્મા ગાંધીના નેતૃત્વ હેઠળ ચાલી હતી. ભગતસિંહ અસહકાર આંદોલન સમયે કોલેજ છોડી હતી.
સાઈમન કમિશનનો બહિષ્કાર
૧૯૨૮માં સાયમન કમિશનના બહિષ્કાર માટે ભયાનક પ્રદર્શનો થયા હતા અને તેમાં ભાગ લેનારા પર અંગ્રેજ સરકારે લાઠીચાર્જ કરતા લાલા લાજપતરાય ઘાયલ થયા હતા, થોડા સમય પછી તેમનું મૃત્યુ થયું હતું. આ ઘટનાથી ભગતસિંહ બહુ ક્રોધિત થયા અને તેમના સાથીઓ સાથે મળી અંગ્રેજ અધિકારી મી.સ્ટોકને મારવાનું કાવતરું ઘડ્યું હતું. ૧૭ ડિસેમ્બર ૧૯૨૮ ના રોજ લગભગ સવા ચાર વાગ્યે એ.એસ.પી. જ્હોન પી. સાંડર્સના આવતાંજ રાજગુરુએ તેને ગોળી મારી દીધી હતી.
ફાંસી
૮ એપ્રિલ ૧૯૨૯ના રોજ ભગતસિંહ અને બટુકેશ્વર દત્ત દિલ્હીમાં કેન્દ્રિય ધારાસભા ચાલુ હતી ત્યારે ત્યાં બોમ્બ નાખ્યા અને નાસી જવાને બદલે ત્યાં ઊભા રહી ગયા. પકડાયા પછી તેમના પર મુકદમો ચાલ્યો હતો. ૭ ઓક્ટોબર ૧૯૩૦ના રોજ ભગતસિંહ, સુખદેવ, રાજગુરુને ફાંસીની સજા ફરમાવાઈ હતી. ૧૯૩૧માં નક્કી થયા મુજબ ૨૪મી માર્ચે ફાંસી આપવાની જાહેરાત થયેલી. સમગ્ર દેશમાં એની ચર્ચા અને વિરોધ વ્યાપક બનેલાં. સરકારે વિરોધના ડરથી એક દિવસ પહેલા, ૨૩મી માર્ચે, સાંજે ૭:૩૦ વાગ્યે ત્રણેયને અચાનક ફાંસીએ લટકાવી દીધા હતા. ફાંસી પછી, ચૂપચાપ, ઉતાવળે, સતલજ નદીના કિનારે, હુસૈનીવાલા ફિરોજપુરમાં અંતિમ સંસ્કાર કરી દીધેલા. આના કારણે તેમણે સજા કરવામાં આવી હતી. ત્યારબાદ તેમની લાહોર સેન્ટ્રલ જેલમાં ફાંસીએ ચડતાં પહેલા ઇન્કલાબ ઝિંદાબાદની વીર ગર્જનાઓ કરી હતી.
શોભાસણ (તા. વડનગર)
શોભાસણ ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા મહેસાણા જિલ્લામાં આવેલા કુલ ૧૦ (દસ) તાલુકાઓ પૈકીના એક એવા વડનગર તાલુકામાં આવેલું એક ગામ છે. શોભાસણ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
જોવાલાયક સ્થળો
ગામમાં સુનીચર વાવ આવેલી છે. અહીં રેપડી (કે રેપડીયા) માતાજીનું મંદિર આવેલું છે.
શ્રેણી:વડનગર તાલુકો